text: पटना। बिहार मे बढि रहल मूर्ति चोरी आ ग्रंथ चोरी क मामला आब सरकार लेल परेशानीक कारण भ गेल अछि। सत्तारूढ जदयू क पार्षद सेहो एहि मामला पर सरकार क उदासीनता पर सवाल ढार क रहल छथि। दरभंगा स्थित कामेश्वर सिंह संस्कृत विश्वविद्यालय स चोरी भेल विद्यापतिक हस्तलिखित पदावली आ ग्रहण मालाक मामला एक बेर फेर गरम भ गेल अछि। एहि संबंध मे विधान पार्षद विनोद चौधरी सरकार स सवाल केलथि अछि। चौधरी सदन मे सरकार स पूछलाह अछि जे आखिर एहि धरोहर क चोरी क मामला क जांच कोन अवस्था मे अछि आ सरकार एकरा लेल की प्रयास करि रहल अछि। श्री चौधरी कहला जे दरभंगाक आइजी एहि मामला कए देख रहल छथि। विधान परिषद क सभापतिक क आदेश मे एहि मामला कए दरभंगा रेंजक आइजी कए सौंपल गेल छल, मुदा पांचटा ग्रंथ मे स कोनो ग्रंथक बरामदगी एखन धरि नहि भ सकल अछि। ज्ञात हुए जे आचार्य किशोर कुनाल क कार्यकाल मे विश्वविद्यालयक पुस्तकालय स मिथिला क धरोहर रूपी ग्रंथ सब चोरी भ गेल छल। चोरीक घटनाक किछु दिन बाद किशोर कुनाल कुलपति पद स त्यागपत्र क देलथि। स्थानीय लोक सरकार स एहि मामलाक जांच सीबीआइ स करेबाक मांग करैत रहल अछि, मुदा सरकार एकरा एकटा सामान्य चोरी मानैत रहल अछि। किछु खास लोकक दबाव पर पुलिस जांचक बाद एहि मामला मे बंद क देने छल, मुदा दरभंगाक स्थानीय लोक आ पत्रकारक विरोध पर एहि मामला कए फेर स खोलल गेल आ आइजी एक एकर जांचक जिम्मा देल गेल, मुदा एकर बावजूद जांच प्रगति असंतोष जनक अछि।


c: text/html

text:
प्रदर्शनकारी संजय कुमार साह, अजीत साह, चंदन साह, सज्जन झा, सत्यनारायण साह, भीमराज गुप्ता आदि कहलनि कि युवतीक बरामदगी व कथित प्रेमी अपहरणकर्ता चंदन ठाकुर व आन सहयोगी सभक गिरफ्तारी मे पुलिस मूकदर्शक बनल अछि।
प्रदर्शनकारी सभ कहलनि कि सभ अभियुक्त मौज लूटी रहल छैथ। सड़क जाम केर सूचना पर पहुंचल थानाध्यक्ष मुकेश कुमार व बीस सूत्री अध्यक्ष हरेश प्रसाद सिंह, सरपंच रंजीत सिंह टुनटुन आरोपी सभक शीघ्र गिरफ्तारी व युवतीक सकुशल बरामदगी के आश्वासन देलनि, तखन जेके लगभग दू घंटा बाद जाम टूटल।
अपने के बता दी कि अन्तर जातीय प्रेम - प्रसंग के मामला मे युवती के भगेबाक लेल एक पक्ष द्वारा गत 11 मार्च दिन थाना कांड संख्या – 26/17 दर्ज कराओल गेल छल, जाहिमे प्रेमी चंदन ठाकुर सहित आन सहयोगी सभके नामजद काएल गेल छल। मामला ल'के पुलिसिया अनुसंधान चैल रहल अछि। ओतहि कतिपय पक्ष दिस सँ मामला के राजनीतिक रंग देबाक कवायद तेज क' देल गेल अछि।

robotstxt: allowed

filter: keep


text:
जाकिर हुसैन (राजनीतिज्ञ)
डाक्टर जाकिर हुसैन (८ फरवरी, १८९७ - ३ मई, १९६९) भारतक तेसर राष्ट्रपति छल जकर कार्यकाल १३ मई १९६७ सँ ३ मई १९६८ तक छल । डा. जाकिर हुसैनक जन्म ८ फरवरी, १८४८ ई. मे हैदराबाद, आन्ध्र प्रदेशके धनाढ्य पठान परिवारमे भेल छल । कुछ समय बाद इनकार पिता उत्तर प्रदेशमे रहैलेल आएल छल।[१] केवल २३ वर्ष क अवस्था मे ओ 'जामिया मिलिया इस्लामिया विश्वविद्यालयक स्थापना दलके सदस्य बनल । जाकिर हुसैन भारत के तेसर राष्ट्रपति तथा प्रमुख शिक्षाविद छल। ओ अर्थशास्त्रमे पिएचडीक डिग्रीके लेल जर्मनीक बर्लिन विश्वविद्यालय गएल आर वापस आबि कऋ जामियाके उप कुलपतिक पद पर सेहो आसीन भेल। सन् १९२० मे ओजामिया मिलिया इस्लामिया की स्थापना मे योग दिया तथा एकर उपकुलपति बनल। इनकर नेतृत्व मे जामिया मिलिया इस्लामिया क राष्ट्रवादी कार्यसभ तथा स्वाधीनता संग्राम क ओर झुकाव रहल। स्वतन्त्रता प्राप्ति के पश्चात ओ अलीगढ़ विश्वविद्यालय के उपकुलपति बनल तथा उनकर अध्यक्षता मे विश्वविद्यालय शिक्षा आयोग सेहो गठित कएल गेल।एकर अलावा ओ भारतीय प्रेस आयोग, विश्वविद्यालय अनुदान आयोग, यूनेस्को, अन्तर्राष्ट्रीय शिक्षा सेवा तथा केन्द्रीय माध्यमिक शिक्षा बोर्ड से सेहो जुड़ल रहल। १९६२ ई. मे ओ भारत के उपराष्ट्रपति बनल। ओ वर्ष १९६३ मे भारत रत्न से सम्मानित कएल गेल । १९६९ मे असमय देहावसान के कारण ओ अपन राष्ट्रपति कार्यकाल पूरा नै करी सकल छल । डॉ. जाकिर हुसैन भारत मे आधुनिक शिक्षा के सबसे पैग समर्थकसभ मे से एक छल आर ओ अपन नेतृत्व मे जामिया मिलिया इस्लामिया के नाम से एक केन्द्रीय विश्वविद्यालय के रूप मे नयाँ दिल्ली मे मौजूद के स्थापित केलक, जते से हजारो छात्र प्रत्येक वर्ष अनेक विषयों मे शिक्षा ग्रहण करैत अछी । डॉ. जाकिर हुसैन बिहार के राज्यपाल के रूप मे सेहो सेवा केने छल आर एकर बाद ओ अपन राजनीतिक कैरियर समाप्त होए सँ पहिले ओ देश के उपराष्ट्रपति रहल तथा बाद मे ओ भारत के तेसर राष्ट्रपति सेहो बनल।
सन्दर्भ सामग्रीसभ[सम्पादन करी]
- ↑ "डॉ. जाकिर हुसैन की जीवनी", कल्चरल-इंडिया, अन्तिम पहुँच २६/११/२०१५।


text:
आगा ओ कहला कि अगर अहाँ सोचैत छी कि एक एहेन फिल्म बनाओल जाय, जाहिमे अहाँ कुनु राजनीतिक किरदार के बारे म' ओ सभ देखा सकी जे अहाँ देखबे चाहैत छी, तेँ एहि तरहक फ़िल्म बनायब अप्पन देश म' संभव नहि अछि। देश म' हालात एहेन अछि कि अगर अहाँ फिल्म म' किनको नाम या संगठन केर नाम लैत छी, जेँ कुनु खास समुदाय या राजनीतिक पार्टी सँ जुडल होय तेँ किछ लोग अहाँक हत्या क' करा देता।
फिल्म निर्देशक प्रकाश झा कहलनि कि हम अप्पन फ़िल्म सभ बनबैत घरी एहि बात क' खूब नीक जोका महसूस केलहुँ कि हमरा बतौर फिल्मकार अभिव्यक्ति केर आजादी नहि अछि। हाल - फिलहाल म' एहि म' सुधार केर गुंजाइश सेहो नहि देखार दैत अछि।
अपने क' बता दी प्रकाश झा राजनीति, अपहरण, आरक्षण, गंगाजल, चक्रव्यूह, सत्याग्रह जेहेन फ़िल्म सभ बनेना छैथ। जाहीकेँ किरदार सभ क' दर्शक कतो बिहार केँ राजनता सँ तेँ कतो अन्ना हजारे सँ तेँ कतो गांधी नेहरू परिवार सँ जुडल बुझैत छैथ। कैको फिल्म लेल प्रकाश झा क' विरोधक सेहो सामना करे पड़ल छैन्ह।


text:
पुस्तकक नाम- कोइलख। लेखक-सम्पादक श्री हितनाथ झा। प्रकाशक- प्रियदर्शी प्रकाशन, 217, पाटलीपुत्र कॉलोनी, पटना- 800013. प्रकाशन वर्ष- 2017 ई., प्राप्तिस्थान- (1) श्री हितनाथ झा, जयप्रभा नगर, मारखम कालेज के निकट, बड़कागाँव रोड, हजारीबाग- 825301. मो. 9430743070, ईमेल hitnathjha@gmail.com (2) प्रो. भीमनाथ झा, छपकी पड़री, (पंचायत भवन से दक्षिण), लक्ष्मीसागर, दरभंगा-846009 (3) जानकी पुस्तक केन्द्र- गोशाला चौक, मधुबनी-847211. मूल्य 400.00. मुद्रक प्रिंटवेल, टावर, दरभंगा। पृष्ठ संख्या- 210. सजिल्द।
विवेच्य पुस्तक कोइलख गामक सारस्वत परम्पराक इतिहास थीक। एहिमे 39 दिवंगत एवं 6 जीवित व्यक्तिक परिचयक संग हुनक कृतिक सूचना संक्षेपमे देल गेल अछि। आरम्भमे कोइलखक प्रसंग आचार्य सुरेन्द्र झा सुमन एवं प्रो. भीमनाथ झा उद्गार देल गेल अछि। कोइलख मे अवस्थित 7 टा संस्थाक परिचयक संग एक शिवमन्दिर वनखण्डीनाथ महादेव मन्दिरक पुरातात्त्विक महत्त्व पर एक आमन्त्रित आलेख अछि। परिशिष्ट भागमे आचार्य सुरेन्द्र झा सुमन, मोहन भारद्वाज, पं. बलदेव मिश्र ज्यौतिषी, प्रो. भीमनाथ झा, प्रो. विद्य़ापति ठाकुर एवं डा. दमन कुमार झाक एक एक आलेख अछि।
हमरा जनैत पुस्तक कें देखबाक दूटा दृष्टि होइत छैक- पहिल जे, जे अछि , से केहन अछि? जे नै छैक तकर चर्चे कोन? लिखबाक लेल तँ बहुत किछु छैक! एखनि एतबे सँ सन्तोष।
मुदा दोसर दृष्टि होइत छैक जे आर की की रहबाक चाही।
स्पष्ट अछि जे पहिल दृष्टि टकसाली समीक्षा थिक, जतए ममत्व नै रहै छैक, दोसरक बेटाक गुण-दोषक विवेचन जकाँ। मुदा दोसर प्रकारक दृष्टि अपन वस्तुकें देखबाक दिशा थीक।
पहिल प्रकारक दृष्टिमे पुस्तक बड नीक अछि। एहू दृष्टिमे हम कने उमापतिक परिचय पर रुकब। एकटा शुद्धिनिर्णयकार पगौलीमूलक धर्मशास्त्री उमापति छलाह। एकरा फरिछाएब आवश्यक। कारण जे राघवसिंहक कालमे जे उमापति छलाह हुनक लिखाओल एकटा व्यवस्थापत्र हमरा लग अछि। गोकुलनाथक गुरु धर्मशास्त्री उमापति रहथि। आ तखनि शुद्धिनिर्णय सेहो हुनके रचना भए सकैत अछि।
कोइलखक एकटा आर महामहोपाध्याय भैयन शर्मा भेटैत छथि। पद्मानन्दविनोद नाटकमे भराम ग्रामक वासी म.म. मधुसूदन मिश्र लिखैत छथि जे कोइलख गामक वासी भैय्यन झाक दौहित्रक पौत्र लीलानन्द सिंह रहथि आ हुनके दौहित्रक दौहित्र कवि म.म. मधुसूदन मिश्र रहथि।
वस्तुतः बनैलीक राजा दुलार सिंहक एक विवाह कोइलखक सरिसब मूलक चतुर्भुज झाक पुत्र भैयन झाक कन्यासँ भेल छल, जनिक पुत्र रहथि राजा सर्वानन्द सिंह आ महाराज वेदानन्द सिंह। हुनका महामहोपाध्याय कहल गेल अछि। ओहि भैयन झाक अन्वेषण होएबाक चाही। हुनक रचना सेहो हुनक वंशज लोकनिक घरमे भेटि सकैत अछि।
एखनि हम आशा करैत करैत छी जे एतबा तँ संकलित भए गेल आरो काज होइत रहत।
दोसर दृष्टिसँ देखला पर किछु निराशा हाथ लगैत अछि। पुस्तकक शीर्षक थीक- कोइलख। मात्र सारस्वत इतिहास कोनो गामक सम्पूर्णताक द्योतक नै भए सकैत अछि। एक पृष्ठ पर साख्यिकीय सूचना दए देलासँ लेखक कर्तव्य समाप्त नै भए जाइत अछि। जँ पुस्तकक शीर्षक मे सारस्वत इतिहासक संकेत कए देल गेल रहैत तँ उचित होइत। मुदा एतए गामक इतिहास संकेतित अछि। गामक इतिहास-लेखन मे गामक सभ जातिक लोकक विवरण होएबाक चाही। कतेक हलुआइ, कतेक राजमिस्त्री, कतेक गवैया आर आर गुनी लोकनि, अपन अपन काजमे विशिष्ट लोक सभ जातिमे भेटि जेताह। सभटाक सर्वेक्षणक अपेक्षा छैक। कोन कोन मूलक ब्राह्मण एतए रहैत छथि हुनक सामाजिक आ ऐतिहासिक आ पुरातात्त्विक परिप्रेक्ष्यमे कोइलखकें देखल जएबाक चाही। गाममे कोन कोन पूज्य थान सभ अछि, गाममे कोन कोन नामसँ डीह अछि, सभटाक सर्वेक्षण अपेक्षित छैक। कोइलखक बाधमे सेहो कतेको डीह होएत। कमलाक एकटा धाराक कछेरमे बसल गाम, जतए सँ पालकालक अवशेष सभ भेटैत अछि, ओहि डीह सभक नाम संकलित रहितैक।
जें कि एकर नामकरण सोझे “कोइलख” कएल गेल अछि तें एतेक रास अपेक्षा अछि, अव्याप्ति दोष आबि जाइत अछि।
अस्तु, जे अछि से नीक अछि। मानि लिय जे ई कोइलखक सारस्वत इतिहास थीक। तखनि पुस्तक देखि मोन आह्लादित भए जाइत अछि। एकर पठनीयता छैक। सुन्दर छपाइ आकर्षक अछि।


text:
जर्जर झंझारपुर पुल
झंझारपुर में कमला बलान पर बनल रेल -सड़क पुल के हालत एकदम खस्ता भs गेल छै. एहि ठाम अक्सर कोनो न कोनो दुर्घटना होएते रहैत अछि. एकहिं संग दुनु पुल होय के कारण एहिठाम लोक के सदिखन जाम सेहो मिलैत छै. पुल पर रेल लाइन के दुनु बगल... पटरी के दुनु कात आओर बीच में लकड़ी के पटरा सभ जे कील सं ठोकल छै ओकर कील आब निकलि गेल छै. कील के ढीला भs गेला सं पटरा के एक तरफ लात पड़त त पटरा दोसर तरफ उठि जाएत. ऐना में कई बेर एहन होय छै जे मोटर साइकिल... साइकिल के चक्का पटरा के एकटा छोर सं पार भेर कि दोसर छोर उठि गेल..झुला टाइप सं. एहि सं दुर्घटना सेहो भ जाए छै. गाड़ी के बैलेंस एकदमे सं गड़बड़ा जाइ छै. कई ठाम त बड़का बड़का फांक भ गेल छै. एहि फांक सभ में कोनो गाड़ी फंसि गेल त फेर कल्याणे बुझु. लोक के सभ काम काज सेहो फंसि जाइत अछि. पुल के पाया सभ सेहो कमजोर जका लगैत अछि. एकरा पर ध्यान देबय के जरूरत अछि. जिनका पता छनि वो गाड़ी चलाबय वाला लोक सभ एहिठाम संभलि क चलैत छथि मुदा कइटा नवका लोक एहि ठाम फंसि जाइत छथि. एहि ठाम कोनो गाड़ी फंसल कि समझु बड़का जाम लागल. जाम सं कइ बेर सकरी आओर झंझारपुर के बीच रेल गाड़ी सेहो फंसि जाइ छै. आओर जखन तक रास्ता साफ नहिं भेल बैसल रहु गाड़ी में... किछ कओ नहिं सकैत छी. अगर जल्दीए एकर कोनो उपाय नहिं कएल गेल त कोनो दिन बड़का दुर्घटना भ सकैत अछि. एहि लेल पहिने सं सावधानी... सतर्कता बरतैत एकरा मरम्मत के जरूरत अछि.


text:
यै सुनैत छी, कतय जा बैसल छी
बेटा IAS भ गेल, ककरो भेजि मिठाई अनाव
तीस लाख लेबय दहेज, देबय मोछ पर ताव
घर जे फुस के अछि, ओकरा महल बनायब
बेटी जे कुमाइर अछि, तकरो विआह करायब
बेरोजगार बड़का बेटा के, रोजगार में लगायब
जे एतैक कमजोर घटक, ओकरा भगायब
यै चिंता किये करैत छी, कतय जा बैसल छी
जे एताह पैघे लोक, ऑफिसर आ जमींदार
चाहे घूस लैथ या जमीन बेचैथ, लेबै हम कार
लड़की अनपढ़ होय या पागल, करबै एकर विआह
दहेज लेबय मे टॉप करब हम, गाँव देतै गवाह
कि हम फूसि बाजैत छी, कतय जा बैसल छी
बरियाती के हाल ने पुछू, देलक नै खेनाय
सभ के कल जोरि कहलैथ, पाय अहाँ लेलहुँ गिनाय
बर के त घर ल गेल, ग्रामीण देलक भगाय
एहन हीन्स्ताय भेल कि कहू, यै बौआ के माय
यै किये कनैत छी, बेइज्जत हम भ रहल छी
बौआ कानैत फ़ोन केलक, हमरा गदहा बनवने अछि
केहन पागल कानिया क देलौ, पीठ चढ़ि बैसल अछि
खेनाय केँ के पूछत, बान्हिके हमरा रखने अछि
कहैथ पाय आ समान लौटाबु, जे हमर बाबू देने अछि
यै सत्ते कहैत छी, अहाँ किये कनैत छी
जाएत छी लौटा देबै, पाय आओर कार
दहेज लेनाय-देनाय गलत अछि व्यवहार
कुप्रथाक के छोड़िके, जागू सभ्य समाज
बेटी-बेटा मे करु ने अन्तर, आबु आव बाज
यौ अहाँ सभ बुझैत छी, बेटी अछि तेँ कनैत छी


text:
- — आभा झा।
मिथिला देशक नरेश जनक के महल में पलल-बढ़ल माता जानकी के चरित्र परम गौरवशाली अछि। सीता जी मातृ-स्वरूपा छथि। हम हुनकर श्रीराम जी के संग वनवासक प्रसंग सं प्रभावित भेल छी। पति-पत्नीक संबंधक बीच तनाव के स्थिति तखन उत्पन्न होइत अछि जखन ओ अपना आपके बेसी महत्व देबऽ लगैत छथि। पति खुद के श्रेष्ठ व स्त्री खुद के श्रेष्ठ बुझय लागैत छथि। अहि सं दुनू के बीच दरार उत्पन्न भऽ जाइत अछि। वैवाहिक जीवन में एक-दोसर के प्रति समर्पण भाव के भेनाइ बहुत जरूरी छैक।समर्पण यानी खुद के सुख-सुविधाक नहीं बल्कि जीवन साथी के सुख के महत्व देनाइ उचित होइत अछि। और जखन पति-पत्नीक बीच समर्पणक कमी होइत अछि तखने हुनकर बीच प्रेम खत्म भऽ जाइत अछि। मानव के कर्म कांड सं अवगत करय के लेल भगवान सेहो अहि पृथ्वी
लोक में अवतार लेने छलाह। रामायणक माध्यम सं श्रीराम और सीता जी एक दोसर के प्रति पूर्ण रूपेण समर्पण भाव बतायल गेल अछि अहि कारण सं हुनकर वैवाहिक जीवन आदर्श मानल गेल अछि। अहि गृहस्थ जीवन के व्यतीत करय वाला व्यक्ति के आपसी सामंजस्य बना कऽ रहबाक चाही,यदि पति के कोनो समस्या अछि तऽ पत्नी हुनकर संग देथिन और यदि पत्नी के कोनो समस्या अछि तऽ पति हुनकर संग देथिन हुनकर संग निभेथिन यैह आपसी तालमेल हेबाक चाही। कनी-कनी बात पर उलझनाइ,अशांति उत्पन्न केनाइ अहि सबहक अहाँक जीवन में गलत प्रभाव पड़ैत अछि। अहि के चलते वास्तविकता सं जुड़ल ई प्रेरक प्रसंग-
जखन भगवान श्रीराम के देल गेल वचन के लऽ वनवास जेबाक छलनि तखन ओहि समय हुनकर इच्छा छल जे सीता जी माँ कौशल्या के लग में रहैथ। जखन कि सीता श्रीरामक संग वनवास जाय चाहैत छलीह। कौशल्या माँ सेहो यैह चाहैत छलीह कि सीता जी वनवास नहिं जैथ ओ अहि राजमहल में हुनका संग रहैथ। अहि तरह सीताक इच्छा और श्रीराम कौशल्याक इच्छा अलग-अलग छलनि। आइ के समय में साउस,पुतौह और बेटा अहि तीनूक बीच मतभेद भेला सं परिवार में तनाव बढ़ि जाइत अछि मुदा रामायण में श्रीरामक धैर्य,सीताजी और कौशल्याक समझ सं सब मतभेद दूर भऽ गेल। श्रीराम जी सीता के बुझेलखिन कि वन में कतेक तरहक कष्ट के सामना करय पड़त। ओतऽ भयंकर राक्षस,सैंकड़ो सांप होयत,वनक रौद,जाड़ और वर्षा सेहो भयानक होइत अछि। समय समय पर मनुष्य के खाइ वाला जानवरक सामना करय पड़त,तरह-तरह के विपत्ति आबि जायत। एतेक बुझेला के बादो सीताजी नहीं मानलखिन और वनवास जेबाक लेल श्रीराम और माता कौशल्या के मना लेलनि। सीताजी श्रीरामक प्रति समर्पण भाव देखेली और अपन जीवन साथीक संग ओहो वनवास बिदा भऽ गेली। समर्पणक एहि भाव के वजह सं श्रीराम और सीताक वैवाहिक जीवन आदर्श मानल गेल अछि। भगवानक अवतारक ई घटना सब हमरा सबके नीक संदेश दैत अछि। प्रत्येक वैवाहिक व्यक्ति के चाही कि ओ अपन जीवन साथी व परिवारक सदस्यक संग मिल-जुलि कऽ रहैथ आपस में यदि किछ अशांति या झगड़ा भऽ गेल हुए तऽ ओकरा अपने सुलझा ली। आपस में प्रेम व सद्भावना सं जीवन व्यतीत करी व एक दोसर के साथ निभेनाइ ही एक सफल वैवाहिक संबंध मानल गेल अछि। सीता माँ के जीवन दर्शन आइ के समाज के यैह सीख दैत अछि कि-एक सच्ची पतिव्रता स्त्री कखनो अपन चरित्र और स्वाभिमान पर लांछन नहिं लागऽ दैत छथि।
जय मिथिला जय जानकी ।
आभा झा
गाजियाबाद


text:
आई विश्व पत्रकारिता दिवस पर अपन मातृभाषा के संग भय रहल भैदभाव लेल ठाढ़ भेलथि डिजिटल पत्रकारक टीम……रचलन्हि इतिहास
आई 3 मई के विश्व पत्रकारिता दिवस दिन मिथिला के युवाजन #MaithiliInPrimaryEducation ट्विटर पर ट्रेंड कराकय एहि मुद्दा लेल जनसमर्थन हेतु आवाहन कयलन्हि।
18000 ट्वीट संगहि देशभरि में 38सम सँ 27 स्थान धरि ट्रेंड करैत रहल ई माँग।
Remove featured image
विदित होई कि एहि लाकडाउन के समय में जानकीनवमी दिन सँ प्रति रविदिन एकटा मिथालाक मुद्दा के जोरदार ढ़ंग सँ उठेबाक लेल मैथिल युवाजन द्वारा आवाहन कयल गेल। सम्पूर्ण मिथिला सँ लय क स्थानीय मुद्दा के चुनि प्रति रवि दिन सोशल मीडिया पर उठाओल जायत आ आगाक सप्ताह में ओकर निराकरण हेतु जमीनी समाधानक काज कयल जायत।
प्रति रविदिन साँझ में सर्वसम्मति सँ अगिला रवि के मुद्दाक घोषणा कयल जायत आ यथोचित तैयारी कयल जायत।
अगिला रवि दिन दिनांक 10 मई 2020 के मुद्दा राखल गेल अछि #TourismInMithila
एहि ट्रेंड द्वारा मिथिला के विभिन्न पर्यटन स्थल के विकास कय मिथिला में टूरिज्म के संभावना आ समस्या पर चर्चा कय ट्रेंड द्वारा सरकार के ध्यानाकर्षण आवाज उठाओल जायत।
मुद्दा के सुझाव हेतु 8207820236 वा manchmaithil@gmail.com पर पठाओल जा सकैत अछि।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
शनिवार, 18 फ़रवरी 2012
चल रइ बौआ गाम पर
चढलें किये लताम पर
कहबय चल कक्का के जा क
बैसल छथिन्ह दालान पर
चल ....................................
उम्हर एमहर कत तकई छें
लताम छलय ये थुर्री
खूब खेलो घुरमौरी
कानक निचा थापर लगतऊ
नै त चलय ने ठाम पर
चल .........................
केहन बेदर्दी भेलें रउ छौंरा
पतों के तू झट्लें
अखनो धरी नै हटलें
देखही देखही भैय्या एल्खिन
मार्थुन छौंकी टांग पर
चल ...........................
लेखक : आनंद झा
एही रचना के कोनो ता भाग के उपयोग हमरा स बिना पूछने नै करी
एकर सब टा राईट हमरा लग अछि अपन विचार
1 टिप्पणी:
।जवाब देंहटाएं
निस्सन्देह रचना नीक लागल ।
एही रचना के कोनो ता भाग के उपयोग हमरा स बिना पूछने नै करी
एकर सब टा राईट हमरा लग अछि अपन विचार जरुर दी यदि कोनो ग
भाइ नीक रचना थिक आ स्वभविक रूपेँ रचनाकार लऽग कॉपीराइट रहैत छै।
पर जे पहिल दू पाँती अछि ताहि सँ मिलैत - जुलैत उपयोग आनहु लोक सभ कऽ सकैत छथि, कारण एक गोट पुराण रचना केर पहिल दू पाँती एना छै
चल गए बुच्ची गाम पर ।
चढठलेँ किए लताम पर ।
(श्री हरिनाथजी द्वारा "कनिञा लजाए छी किए" नामक कैसेट मे गाओल गेल अछि ।)


text:
दरभंगा, मिथिला मिरर: कहियो पढ़बाक लेल उपयुक्त स्थान छल, मुदा आए खंडहरमे तब्दील भए बुलंद अतीतकें महज याद करबाक लेल विवश अछि सूर्यदेव नारायण स्मारक पुस्तकालय। पतोर गाममे पुस्तकालयकें आब याद मात्र बचल अछि। एतयकें चहलकदमी पर जेना ककरो नजरि लागि गेल हो।
ग्रामीण सूर्यदेव नारायण मिश्र उक्त पुस्तकालयके लेल चारि कट्ठा सात धूर जमीन मुहैया करौने छलाह। 1962मे एकर नींव बिहार सरकारके तत्कालीन राजस्व मंत्री रहल गामक जानकीरमण मिश्रके अथक प्रयास सं बिहारके प्रथम मुख्यमंत्री कृष्ण सिंह रखने छलाह। ओहि गामक दू बेर विधान पार्षद रहल व सीएम कॉलेजके प्राचार्य प्रो.जगन्नाथ मिश्र उक्त पुस्तकालयके संस्थापकक तौर पर अप्पन भूमिका निमाहला।
पुस्तकालयके सुचारू करबाक लेल तत्कालीन अध्यक्ष स्वतंत्रता सेनानी रघुनाथ मिश्रक सेहो अहम भूमिका छलनि। अहि प्रकार इतिहासकें समेटय वला अहि पुस्तकालयकें देखब कियो मुनासिब नहि बुझैत अछि। लगभग तीन दशक पहिने बिहार सरकारके तत्कालीन शिक्षा राज्यमंत्री कफील अहमद कैफी उक्त पुस्तकालयके भवनक जीर्णोद्धारक लेल अपन ऐच्छिक कोष सं राशि मुहैया करौने छलाह। मुदा किछु नहि भए सकल।
एतय 10 साल पहिने धरि किताबक वजूद जिबैत छल, आइयो एतय 15 टा आलमीरामे 4200 दुर्लभ पुस्तक राखल अछि।


text:
कुमुद सिंह
आइ बिहारक लोक एक बेर फेर इ सोचबा लेल विवश अछि जे विकास क रोशनी पटना धरि रहत आ कि पटना स दूर प्रमंडल आ जिला मे सेहो देखबा मे भेटत। पटना मे आइआइटी खुललाक बाद आब केंद्र केंद्रीय विश्वविद्यालय लेल सेहो पटना मे जमीन मांगी रहल अछि। जखन कि एहि लेल मोतिहारिक नाम प्रस्तावित अछि।
देखल जाए त नीतीश राज मे विकास एखन धरि राजधानी पटना स करीब 50 किलोमीटर दूर पहुंचल सकल अछि। मंगलदिन बिहटा मे केन्द्रीय मानव संसाधन विकास मंत्री कपिल सिब्बल आइआइटी परिसरक आधारशिला रखलथि त राज्यक चिरलंबित आकांक्षा-आइआइटी हकीकत बनि सामने आबि गेल। मुदा एकरा संग इ बहस सेहो जोर पकडि लेलक जे विकास आखिर पटना तक कहिया धरि रूकल रहत। हम इ सवाल कई साल स उठबैत रहलहुं अछि जे सरकार एकटा नव प्रकारक कैपटलिस्ट भ गेल अछि जे कैपिटल स आगू देखबा लेल तैयार नहि अछि। केंद्रीय विश्वविद्यालय लेल मोतिहारी क नाम कए एक प्रकार स खारिज करैवाला केंद्रीय मंत्रीक बयान स इ साफ भ गेल जे केंद्र एखनो समग्र बिहारक विकास कए रोकबा लेल तत्पर अछि। एहि स पूर्व सेहो केंद्र आ नौकरशाह एहन काज करैत एलाह अछि। जहि आइआइटीक आधारशिला पटना जिला मे राखल गेल अछि ओकरा लेल सबस पहिने दरभंगा आवाज उठेने छल। दरभंगा क सांसद आ तत्कालीन मानव संसाधन विकास मंत्रालय मे मंत्री एएए फातमी क नौकरशाहीक आगू झुकबाक खामियाजा दरभंगा कए भुगतए पडल, इ कचोट दरभंगा कए एखनो अछि जे एयरपोर्ट रहलाक बावजूद आइआइटी एहि कारण स एहि शहर मे नहि बनल जे दरभंगा हवाई सेवा स नहि जुडल अछि। फातमी कए त अपन करनी क फल भेटल मुदा आन नेता एकर बाद सचेत भ गेलाह । दरभंगाक मामला पहिल छल ताहि लेल नेताक ध्यान एहि दिस कम गेल मुदा आब मोतिहारी मामला नीतीश अपने देख रहल छथि । केन्द्रीय विश्वविद्यालय कए ल कए हुनकर नजरि एकदम साफ अछि। एहि मसला पर सेहो ओ केंद्र स दू दू हाथ करबा लेल तैयार छथि। मुख्यमंत्री नीतीश कुमार क मोतिहारी मे केन्द्रीय विश्वविद्यालय क स्थापना क मांग कए एक प्रकार स खारिज करैत जेना सिब्बल कहला जे केंद्र टका दैत अछि जे देश क जनता क लेल अछि। हम टका खर्च करि रहल छी त हमरा सेहो कनि फैसला लेबाक छूट भेटबाक चाही। .. अहां मोतिहारी मे केन्द्रीय विश्वविद्यालय खोलबाक संकल्प नहि लियउ। इ बिहार क छात्र क संग न्याय नहि होएत। हम समझौता करबा लेल तैयार छी त अहूं एहि लेल तैयार भ जाए। जहां धरि मोतिहारी क महात्मा गांधी क चंपारण यात्रा क कारण स ऐतिहासिक स्थल हेबाक गप अछि, त 21म सदी क आंदोलन आजादी क लेल नहि, नव आजादी क लेल अछि। हमरा इतिहास क संग-संग नव बाट पर सेहो ध्यान देबाक चाही, नहि त लक्ष्य तक नहि पहुंच सकब। सिब्बल क गप बिहारक कोनो लोक क गला नहि उतरल। सच पूछु त ओ जे कहला ओ घोर आपत्तिजनक अछि। इ अपमान केवल मोतिहारीक नहि पूरा बिहारक भेल। आखिर पटना मे संस्थान रहला स छात्रक भविष्य नीक भ सकैत अछि इ कहबाक पाछु कोन आधार भ सकैत अछि। बिहार मे शिक्षाक इतिहास देखल जाए त इ साफ अछि एहि ठाम शिक्षाक केंद्र पटना कहियो नहि रहल। सिब्बल कए बिहार मे शिक्षाक इतिहास क ज्ञान नहि अछि आ नहि ओ ज्ञान लेबाक कोशिश केलाह। ताहि लेल ओ इ कहबा स नहि चुकलाह जे हुनकर अनुभव इ अछि जे दूर क इलाका मे जतए जतए केन्द्रीय विश्वविद्यालय खुलल अछि, ओहि ठाम शिक्षक आओर छात्र दूनू क कमी देखबा मे भेटि रहल अछि। ओना सिब्बलक सबटा कुतर्क क उत्तर मुख्यमंत्री नीतीश कुमार देलाह। ओ कहला जे मोतिहारी एहि संस्थान लेल उपयुक्त जगह अछि । अगर छात्र पढबा लेल नालंदा आबि सकैत छथि त मोतिहारी किया नहि। केन्द्रीय विश्वविद्यालय लेल मोतिहारी मे 1000 एकड़ जमीन चिह्नित कैल जा चुकल अछि। गाड़ी आगू निकलि चुकल अछि, बिहार आब पाछु देखबा लेल तैयार नहि अछि। नालंदा विश्वविद्यालय मे पढबा लेल छात्र जेना इच्छुक छथि तहिना मोतिहारी लेल सेहो छथि। इ सड़क मार्ग स नीक जेकां जुडल अछि। नीतीश कुमार कहला जे इ संभव नहि जे सब किछु पटना मे हुए, एना बिहार क समावेशी विकास क सपना पूरा नहि भ सकत। आइआइटी कैम्पस लेल बिहटा मे 500 एकड़ जमीन कोना जुगाड भेल अछि इ सरकार जनैत अछि। मुख्यमंत्री कहला जे बिहार मे आबादी क घनत्व राष्ट्रीय औसत स तीन गुना बेसी अछि। एहन मे जमीन क अधिग्रहण मुश्किल काज अछि, अहां सोचि सकैत छी जमीन कोना लेल जा रहल अछि जखन कि एहि ठामक 70 प्रतिशत आबादी कृषि पर निर्भर अछि। एनआइटी-पटना सेहो जमीन क मांग करि रहल अछि। आइआइआइटी कए पब्लिक-प्राइवेट पार्टनरशिप (पीपीपी) मे खोलबा लेल हम इवेट पार्टनर ताकि लेलहुं अछि। केन्द्र सरकार कए आब एहि दिशा मे आगूक कार्रवाई करबाक चाही।
दूनू नेताक एहि मसला पर भेल बयानबाजी स एकटा गप त साफ भ गेल जे दरभंगा जेकां मोतिहारी कए नजरअंदाज नहि कैल जा सकत आ इ उम्मीद कैल जा सकैत् अछि जे गांधीक कर्मभूमि पर बिहारक पहिल केन्द्रीय विश्वविद्यालय खोलबा लेल केंद्र सरकार राजी भ जाएत।


text:
देउखुरी- थारू भाषा तथा साहित्य संरक्षण मञ्च देउखुरीसे प्रकाशित हुइटी रलक थारू भाषक् ‘लावा डग्गर’ साहित्यिक त्रैमासिकके चौथा वार्षिक उत्सव तथा स्रष्टा सम्मान एवम् बृहत साहित्यिक अन्तर्क्रिया कार्यक्रम हुइल बा। फागुन ५ ओ ६ गते देउखुरीके जंगल कुट्टीमे हुइल कार्यक्रममे दाङ, बाँके, बर्दिया, कैलाली, कपिलवस्तु, काठमाडौं जिल्ला लगायतके करीब ५० जने थारू साहित्यकारन्के जमघट हुइल रहे।
कार्यक्रममे थारू भाषा ओ साहित्यक् विभिन्न विधामे योगदान पुगैलक तीन जने स्रष्टन् सम्मान कैगैल। जेम्ने लम्मा समयसे थारू ओ नेपाली भाषा साहित्यमे निरन्तर कलम चलुइया स्रष्टा कृष्णराज सर्वहारी (काठमाडौं), थारू ओ नेपाली भाषामे पत्रकारिता तथा विशेष कैके व्यंग्य लेखनमे सक्रिय स्रष्टा चित्रबहादुर चौधरी (कैलाली) ओ थारू लोकगीत लेखन तथा गायन क्षेत्रमे योगदान पुगुइया गेदुलाल चौधरी (दाङदेउखुरी) बटाँ। ओस्टक ‘लावा डग्गर’ त्रैमासिक पत्रिकामे निरन्तर विज्ञापन उलब्ध करुइया विज्ञापनदाता सरस्वती हार्डवेयर दाङदेउखुरी, सिसहनियाँ–४ पिपरीक् चिन्तामणि चौधरीहे फेन सम्मान–पत्र सहित दोसल्ला ओह्राके सम्मान कैगैल रहे।
कार्यक्रममे स्रष्टालोग लोकलयमे आपन सिर्जना प्रस्तुत कर्ला। कैलालीक् चम्फा चौधरी धमार, सजना, देउखुरीक् हिराकुमारी चौधरी सजना मार्फत नारी संवेदना ओ पीडा सुनैली। बर्दियक् सुशील चौधरी, देउखुरीक् गेदुलाल चौधरी, छविलाल कोपिला, कैलालीक् सागर कुश्मी लोकगीत मार्फत् थारू समाजके प्रतिविम्व छर्लंङ्ग पर्ला। कार्यक्रममे साहित्यकार कृष्णराज सर्वहारी, बाँकेक् सोम डेमनडौरा, बर्दियक् ठाकुर अकेला, कपिलवस्तुक् रामप्रकाश चौधरी, देउखुरीक् बालगोविन्द चौधरी, शिवहरि चौधरी, केवल चौधरी, शेरबहादुर चौधरी लगायत कविता, गजल, मुक्तक सुनैलाँ। कैलालीक् चित्रबहादुर चौधरी ‘फाटल् गोनियाँ हेर्टी ठिक्क’ शीर्षकके व्यंग्य लेख सुनैले रहिट। उ अवसरमे मिरमिरे रेडियो श्रोता क्लब चैलाही–८ उत्तर मजगाउँ नाच डेखैले रहे।
२०६६ साल माघ माघ महिनासे प्रकाशन शुरुवात कर्लक ‘लावा डग्गर’ त्रैमासिक१३ औं प्रकाशन हो सेकल। जिल्ला प्रशासन कार्यालयमे दर्ता होके नियमित प्रकाशन हुइना यी थारू भाषक् नेपालके एकठो किल साहित्यिक पत्रिका हो। छलफलके क्रममे ‘लावा डग्गर’ त्रैमासिक संरक्षक सदस्य, आजीवन सदस्य वितरण कर्ना बिषयमे छलफल करल। ओकर लग गैरथारू फेन सदस्यता लेहेसेक्ना कैहगैल बा। मञ्चक् अध्यक्ष एवं पत्रिकाके प्रधानसम्पादक छविलाल कोपिलक् अध्यक्षतामे हुइल कार्यक्रममे बर्का पहुना थारू भाषक् पहिला पत्रिका ‘गोचाली’क् संस्थापक सदस्य भगवती चौधरी रहिट। उ अवसरमे ‘जंगलकुटी’क् पूजारी देवीसिंह चौधरी बाघनाथ बाबा जंगलकुटीक् बारेम विस्तृत जानकारी करैले रहिट।


text:
31 अक्टूबर 2020 । मैथिली जिन्दाबाद!!
सामाजिक संजाल केर लोकप्रिय अभियान दहेज मुक्त मिथिला केर फेसबुक समूह पर योग प्रशिक्षिका काजल चौधरी आइ सन्ध्या साढ़े 5 बजे लाइव आओती, ई जनतब समूह संचालिका वन्दना चौधरी देलीह।
वर्तमान युग मे खानपान केर प्रकृति आ पाक पद्धति बदैल जेबाक कारण, जीवनशैली सेहो पहिने के तुलना काफी अलग आ शरीर केँ बेसी आरामदायक बनेबाक कारण, वातावरण में प्रदुषण आ पर्यावरण में अनेकों खतरनाक हवा घुलित होयबाक कारण, खाद्यान्न प्रकृति आ खाद बीज सेहो बदैल जेबाक कारण, मानव जीवन कय तरहक रोग आ अवसाद सँ त्रस्त अछि। एहेन दुरावस्था में योग आ व्यायाम सँ जीवन केँ नियमित, नियंत्रित आ बीमारी रहित बनायल जेबाक अचूक उपाय उपलब्ध अछि।
मिथिला केर कतेको गणमान्य योगगुरु व प्रशिक्षक पूरे विश्व मे उप्लब्धिमूलक नाम प्रतिष्ठा अर्जित कयलनि अछि, एहि क्रम केँ आगू बढ़ा रहली अछि दिल्ली सँ काजल चौधरी। सामैर सीतामढ़ी जिलाक छोट गाम थिकैक, परञ्च शिक्षित आ सुसंस्कृत गाम केर रूप में जानल जाइछ। चकौती आ यजुआर आदि नामी गाम सब सेहो एतहि आसपास पड़ैत अछि। काजल चौधरी एहि गाम सँ भारतक राजधानी दिल्ली धरि अपन शिक्षा व संस्कार केँ स्थापित कयलीह अछि।
मूलतः टीचर्स ट्रेनिंग कय मास्टर्स डिग्री हासिल कयल काजल चौधरी पिछला 11 वर्ष सँ योग प्रशिक्षिका केर तौर पर दिल्ली में अपन प्रशिक्षण केन्द्र संचालित कय रहली अछि। मोरारजी नेशनल इंस्टीच्युट सँ योग मे स्नातक तथा उत्तराखंड संस्कृत विश्वविद्यालय सँ मास्टर्स केर शिक्षा सेहो हासिल कएने छथि। हिनक विवाह भेल परिवार सेहो योग केर क्षेत्र मे काफी सुनामी-सुप्रतिष्ठित छथि, स्वयं ससुर योगगुरु आर के चौधरी छथिन। श्री चौधरी दिल्ली में सुप्रसिद्ध योगगुरु धीरेंद्र ब्रह्मचारी सँ योग प्रशिक्षण केर विधिवत विद्या अर्जित कयलनि। काजल जीक पतिदेव राघवेश चौधरी सेहो पिछला 25 वर्ष सँ योग प्रशिक्षक केर रूप में दिल्ली में नाम आ प्रतिष्ठा अर्जित कयने छथि। काजल जी कहली जे हुनक विशेषज्ञता महिला स्वास्थ्य आ तंदुरुस्ती पर केंद्रित छन्हि।
दहेज मुक्त मिथिला पर प्रस्तावित लाइव केँ पुनः खुलल पेज सँ सेहो शेयर कयल जेबाक जनतब वन्दना चौधरी देलन्हि। संगहि आजुक लाइव सँ दहेज मुक्त मिथिला केर प्रत्येक सदस्य केँ जुड़िकय एकर भरपूर लाभ उठेबाक आग्रह सेहो ओ कयलीह अछि।
दहेज मुक्त मिथिला केर संस्थापक प्रवीण नारायण चौधरी द्वारा एहि लाइव केर सराहना करैत अपना सँ जुड़ल जिज्ञासा राखल गेल अछि। ओ लिखलन्हि अछि:
वाह, बहुत नीक लागल ई सूचना पढ़िकय। काजल जीक हार्दिक स्वागत। हमर अनुरोध:
१. मानसिक तनाव केँ घटेबाक लेल संछिप्त समय मे कोन तरहक योग कय सकैत छियैक।
२. सुगर आ बीपी नियंत्रण में रखबाक लेल कोन कोन समय मे कि सब व्यायाम आ योग करब उचित होयत।
३. भोरे सुतिकय उठला उपरान्त बेर छींक अबैत छैक, एहि तरहक एलर्जी सँ बचबाक उपाय।
४. हमर धर्मपत्नी केँ कतबो मना करैत छी जे उच्च आवाज में नहि बाजू बच्चा सब सँ, मुदा हुनकर प्रकोप दिन प्रतिदिन बढ़िते जा रहल देखैत छियनि। त एहि तरहें देवी सभक क्षणही तुष्टा आ क्षणही रुष्टा रोग लेल सेहो कोनो उपयुक्त कदम जँ हो त कनेक एहि पर वक्तव्य आबय।😊
शेष सब किछु शुभ हो! काजल जी केँ अग्रिम आभार!💐💐💐


text:
श्रीमती रुबी झा- मिथिला सांस्कृतिक संरक्षण एवं संवर्धन लेल यथासाध्य सलग्न रहैत छथि
हम अपने सब स श्रीमती रुबी झा क संक्षेप में परिचय दिऽ जा रहल छी । दरभंगा जिला अन्तर्गत उजान गामक सोनपुर टोल निवासी श्री भोलादत्त झाक पुत्री ,जिनका नेनहिं सँ कलात्मक अभिरुचि रहलाक कारण,मिथिला चित्र कला ,विधि-व्यवहार,अरिपन, तथा भिन्न-भिन्न कला शैलिक प्रति आकर्षण स्वभाविक रुप सँ रहलैन्हि। हिनका सँ जुड़ल प्रत्यैक वर्ग के मिथिला कला एवं संस्कारक प्रति जागरुक आर प्रशीक्षित करवाक उद्येश सँ निःशुल्क प्रशिक्षण देवाक प्रयाश रहल।
हिनक दुटा पुस्तक सपता -विपता,तथा मिथिला विभुति अयाचि,मैथिली ,हिंदी में चित्र कथा संग छपल अछि।एहि पुस्तक कें पं० शशिनाथ झाक द्वारा संपादित कैऽल गेल । संगहि हिनक सदत प्रोत्साहन रहल। वर्तमान मुम्बई में मिथिला सांस्कृतिक संरक्षण एवं संवर्धन लेल यथासाध्य सलग्न रहैत छथि।


text:
मधुबनी: जिलाक नागदह गाम मे द्विदिवसीय विद्यापति स्मृति पर्व समारोह आ सांस्कृति कार्यक्रम विगत 12 आ 13 दिसम्बर क' संपन्न भेल. कार्यक्रमक उद्घाटन मुख्य अतिथि विधान पार्षद रामप्रीत पासवान, भाजपा नेता विनोद नारायण झा संयुक्त रूप सँ दीप प्रज्वलित कए केलनि. तदुपरान्त मिथिलाक सुप्रसिद्ध गायक कुँज बिहारी मिश्र पारम्परिक गीत जय जय भैरवि, मंगलाचरण आ स्वागत गीत सँ कार्यक्रमक शुभारम्भ कयलनि. मुख्य अतिथि ओ अन्य अतिथि लोकनि केँ पाग - दोपटा इत्यादि सँ स्वागत कएल गेलनि. एहि अवसर पर कुञ्ज बिहारी कें "मिथिला गीत मार्तण्ड" सम्मान सँ सम्मानित कएल गेलनि. 12 दिसम्बरक कार्यक्रम तीन चरण मे छल पहिल चरण मे उद्घाटन, स्वागत आ विद्वत जनक विचार, दोसर चरण मे कवि सम्मलेन आ तेसर चरण मे महेंद्र मलंगियाक लिखल नाटक "छुतहा घैल"क मंचन.
पहिल चरण मे पूर्व विधायक विनोद नारायण झा विद्यापतिक मिथिला - मैथिलीक लेल कतेको योगदान पर विस्तृत ध्यानाकर्षित करौलाह. तकरबाद रामप्रीत पासवान, मिथिला विश्वविद्यालयक प्रोफ़ेसर फूलधारी सिंह प्रभाकर अपन अभिभाषण मे कहलाह जे प्राप्त अभिलेखक अनुसार विद्यापतिक अवसान 94 वर्षक आयु मे भेलनि। पूर्व जिला परिषद अध्यक्ष सतीश चन्द्र झा, कांग्रेस जिला अध्यक्ष शीतलाम्बर झा, ए० आई० एस० एफ० राज्य सचिव विजय मिश्र अपन विचार रखैत कहलाह जे मिथिला-मैथिलीक प्रति चिंतन सिर्फ विद्यापति स्मृति समारोह मेंकएला सँ कोनो विशेष लाभ नहि बुझना जाइछ अपितु एहि लेल सब वर्गक - वर्णक लोक आगा बढ़ि ध्यान देथु आ अपना - अपना बाल - बच्चा कें मिथिला - मैथिलीक बोली, लिपिक संग संस्कार सँ सेहो सिंचथि. साहित्यकार उदय चन्द्र झा "विनोद", आ कार्यक्रमक अध्यक्ष, साहित्यकार बुद्धिनाथ झा सेहो अपन विचार एहि मंचक मादे परसलाह.
दोसर चरण मे कवि सम्मलेन छल जाहि मे करीब बीसोटा कवि लोकनि भाग लेने छलाह जकर संचालनक जिम्मा कवि अजीत आजादकेँ छलनि. एहि कवि गोष्ठी मे काव्य धारा देखिते आ सुनिते बनैत छल. अजीत आजादक कविता डिगडिगिया बजबअ दे रे डिगडिगिया बजबअ दे दर्शक लोकनि के खूब पसिन अयलनि। ओना त' सब कियो एक पर एक छलाह जेना कवि अर्जुन कविराज, उदय चन्द्र झा "विनोद", बौआ झा, बुद्धिनाथ झा आ अन्य.
तेसर चरण राति करीब 9 बजे सँ महेंद्र मलंगिया लिखल नाटक "छुतहा घैल"क मंचन प्रारम्भ भेल. एहि नाटकक मंचन शिक्षक नन्द कुमार झाक निर्देशन मे कएल गेल. जाहि मे भाग लेने छलाह विद्यानंद झा (विनय झा), भास्कर मिश्र, हर्षू झा, रंजीत झा, टेकन झा, रतन झा, सरोज झा, भगवान झा, चन्दन झा, अमित झा, भालचंद्र झा आ नवल मिश्र.
दोसर दिन अर्थात 13 दिसम्बर क राति मे सांस्कृति कार्यक्रमक आयोजन छल. पूर्व विधायक विनोद नारायण झा एहि कार्यक्रमक उदघाटन केलाह आ तकर बाद सांस्कृति कार्यक्रम राति भरि चलल. एहि कार्यक्रम मे मुख्य रूप सँ कुञ्ज बिहारी मिश्र, राम बाबू झा, सुरेश पंकज, नन्द जी, राजनीति रंजन, पूनम मिश्रा, पुष्कर भारती, दुर्गा नाथ झा, हास्य कलाकार राम सेवक ठाकुर छलाह जे दर्शक लोकनि केँ भरो राति बिना रस्सिक बान्हि रखने छलाह आ कतेको गामक लोक केँ अपन मिठगर , रमनगर गीत सँ आनन्दित कएलनि. नृत्य कलाकार अजय आ नीलू सेहो नेपाल सँ आयल छलीह जिनका दर्शक लोकनि सँ खूब यश प्राप्त भेलनि. गायक लोकनिक म्यूजिक देलखिन राजनिति रंजनक टीम जाहि मे ध्रुव नारायण, राम आशीष, विपिन, रणजीत, दीपक आ अशोक छलाह.
कार्यक्रमक मुख्य संयोजक भास्कर मिश्र छलाह जाहि मे समस्त ग्रामीण गाम सँ बाहर धरिक पूर्ण सहयोग प्राप्त छलनि आ कहला जे प्रयास रहत जे ई कार्यक्रम मे निरंतरता बनल रहय ताहि लेल हम समस्त ग्रामीणक संग प्रयासरत रहब. कार्यक्रमक अन्त मे कार्यक्रमक अध्यक्ष कृष्णदेव झा अपन बात रखैत धन्यवाद ज्ञापन केलनि.
रिपोर्ट : संजय झा 'नागदह'
Tags: हालचाल : एहिपार


text:
साभारः फेसबुक पर श्री कमल मोहन चुन्नूक पोस्ट
मिथिलाक्षर साक्षरता अभियान – अभियाने नहि आन्दोलन सेहो
सहरसा। आइ 17 नवम्बर 2019, तदनुसार रवि दिन। सहरसाक लेल एकटा महत्वपूर्ण दिन। मुदा पहिले काल्हिक विवरण। काल्हि कॉलेज सँ डेरा आयले छलहुँ कि मित्र किसलय कृष्ण जीक फोन आयल। होटल संगम विहार अयबाक आग्रह छलनि। मिथिलाक्षर साक्षरता अभियानक अभियानी लोकनि आयल छथि। तिनके लोकनि सँ भेंट-घांट छल मुख्य प्रयोजन। मुदा पंडित अजय नाथ झा शास्त्री जीक नाम सूनि उत्सुकता बेसी भेल। होटल अयलहुँ। पंडित जी सँ भेंट भेल। गपशप भेल। से नीक सँ भेल। हुनक चर्चा आ सक्रियता बड़ सुनने छलहुँ। खास क’ एहि परिप्रेक्ष्य मे जे आजुक समय मे तिरहुता लिपि केँ पुनर्जीवित करबा मे आदरणीय विनय जीक बाद हिनक अवदान अप्रतिम अछि। हिनका लोकनिक एहि अवदानक चर्च तँ हम अपन वक्तव्य सभ मे बरोबरि करैत रहल छलहुँ। 5-7 वर्ष पूर्वहि विनय जी सँ तँ दू बेर भेंट सेहो भेल छल मुदा तेना भ’ क’ एहि विषय सभ पर गपशप नहि भ’ सकल छल। आ तहिये सँ पंडित अजय नाथ झा शास्त्री जी सँ भेंट करबाक इच्छा छल। तेँ हम होटल आबि गेल छलहुँ।
होटल मे हमरा संग मित्र शैलेन्द्र शैली आ अनुजवत राहुल सेहो छलाह। सभ गोटेक बीच पंडित जी सँ जे परिचय-पात भेल आ तत्काल जे किछु हम जानि सकल छलहुँ से हिनका प्रति हमर उद्वेग बढ़ाए देने छल। जाइत काल पंडित जी आग्रह कयने छलाह जे काल्हुक योजना मे हमरा लोकनि आबी। से निश्चिते आबी।
भोरे 10 बजे होटल संगम विहार सँ स्टेशन, डी बी रोड, कुँवर सिंह चौक होइत समाहरणालय धरि एकटा शोभायात्रा निकालल गेल। सय सँ बेसीए लोक सभ संग छलाह। मिथिलाक्षरक निमित्त एहि शहर मे प्रायः ई पहिल यात्रा छल। एहि मे सहरसाक अतिरिक्त मधुबनी, दरभंगा, समस्तीपुर, भागलपुर, पटना, जमशेदपुर, दिल्ली, मुम्बई सहित अन्य कतेको शहरक अभियानी लोकनि सम्मिलित भेल छलाह। एहि शोभायात्रा मे सदति मिथिला, मैथिली, मिथिलाक्षर आदिक जयकार होइत रहल से एकटा अद्भुत दृश्य लागि रहल छल। एकटा अद्भुत बात ईहो छल जे अपन लिपि ‘मिथिलाक्षर’ ( तिरहुता)क सरंक्षण, संवर्द्धन आ प्रचार-प्रसार लेल ई एकटा समर्पित यात्रा छल।
12:30 बजे सँ दू सत्र मे पुनः एकटा कार्यक्रम छल। उद्घाटन सत्रक अध्यक्ष छलाह मैथिलीक सुपरिचित लेखक डॉ योगानन्द झा मुख्य अतिथि मणिकांत झा। संगहि अन्य वक्ता लोकनि मे छलाह हमरा सहित रामकुमार सिंह, शशि भूषण झा लोकनि। संचालन कयल किसलय कृष्ण। एहि सत्र मे मिथिलाक्षर लेखन मे उत्तीर्ण प्रतिभागी लोकनि केँ प्रमाण-पत्र देल गेलनि। संगहि सहरसा मे मैथिली लेल काज कयनिहार किछु साहित्यिक-सांस्कृतिक व्यक्ति केँ सेहो सम्मानित कयल गेल जाहि मे डॉ निक्की प्रियदर्शिनी, संजय वशिष्ठ, आनन्द कुमार झा, राजेश रंजन लोकनि प्रमुख छलाह।
वस्तुतः मिथिला-मैथिलीक निमित्त बिना कोनो लाभ-लोभ केँ काज करब बड़ कठिन काज सिद्ध भ’ रहल अछि। बेसी काल तँ एकरा आन सँ बेसी अपने लोक सँ विरोधक सामना करय पड़ैत छैक। तेहेन मे मिथिलाक्षर साक्षरताक 100 बैच पूर्ण करब स्वयमेव एकटा अभिलेख सिद्ध होइत अछि। से काज कयल जा रहल अछि पंडित अजय नाथ झा शास्त्री जी आ हुनका संग लागल किछु समर्पित अभियानी लोकनिक सत्प्रयास सँ। निश्चये ई लोकनि वन्दनीय छथि। मिथिला केँ सदति हिनका लोकनि पर गर्व रहतैक। स्थानीय सहयोगी रूप मे किसलय कृष्ण आ आनन्द कुमार झाक सहयोग प्रशंसनीय लागल छल।
हम एही सँ कृतार्थ होइत रहैत छी जे आब सहरसा मे सेहो मैथिलीक लेल बहुत किछु होइत रहैत अछि। हम कखनो आयोजक तँ कखनो सहभागीए रूप मे बरू सही।
समस्त अभियानी लोकनिक श्रम आ संघर्ष केँ अभिनंदन।


text:
१७ अक्टूबर २०१९, मैथिली जिन्दाबाद!!
मैथिली साहित्यकार सभा – जनकपुर द्वारा थाईलैन्ड राज परिवार सँ पत्राचार करैत प्राचीन मिथिलाक सुप्रसिद्ध नरेश जनक संग पारिवारिक सम्बन्ध केँ उजागर व स्पष्ट कय देबाक लेल वंशावली उपलब्ध करेबाक मांग कयल गेल अछि। ई जनतब मैथिली साहित्यकार सभाक सभापाल प्रेम विदेह ‘ललन’ मैथिली जिन्दाबाद केँ करौलनि, संगहि ओ बतेलनि जे इतिहासकार लोकनिक दावी केँ सुदृढ रूप सँ स्थापित करबाक लेल ई डेग महत्वपूर्ण अछि, एहि सँ मिथिलाक इतिहास मे एकटा नव आयाम जुड़ि जायत।
उपरोक्त सम्बन्ध मे मैथिली जिन्दाबाद सभापाल ललन संग आरो जिज्ञासा राखलक – थाईलैन्ड केर राजा मिथिला नरेश जनकक वंशज थिकाह, एहि जनतबक मूल आधार की? एहि पर कोन विद्वान केर केहेन दावी रहलनि अछि? ई पत्र केहेन पोस्ट सँ पठायल गेल अछि? कि एकर प्रति नेपालक राजदूतावास केँ सेहो देल गेल अछि जे राजपरिवार सँ सम्पर्क कय आगाँ सेहो मदति करता? एहि पत्र सँ जानकारी मांगि आगाँ एहि इतिहासक उपयोगिता केँ आरो स्थापित करबाक लेल मैथिली साहित्य सभाक कि योजना अछि?
श्री ललन एहि जिज्ञासाक सम्बन्ध मे बतेलनि जे
ई सुविज्ञ इतिहासकार आ विद्वान् डा. राजेन्द्र विमल जीक शोध सँ प्राप्त जानकारी सँ ज्ञात भेल जे राजा जनकवंश आ वर्तमान थाईलैन्ड राजवंश बीच पारिवारिक सम्बन्ध अछि। ओ ईहो बतेलनि जे ई पत्र सेहो हुनके द्वारा तैयार कएल पत्र अछि। पहिनहुँ तीन साल पहिने थाई दुतावासमे पठाओल गेल छल मुदा ओतुका अनमूला कर्मचारी सब जानि-बुझिकय काज बिगाड़ि देलक। ओसभ नै चाहैत अछि जे हमरासभक इतिहास गौरवान्वित होए। तएँ निजी भ्रमणमे गेल अपन सम्बन्धी समीर कुमार दत्त केर हाथे ई पत्र सोझे थाई दरबार मे पठाओल गेल अछि। हुकासभक वंशावली प्राप्त भेलापर मिथिलाक इतिहासमे नव अध्याय जुड़ि जाएत। संगहि एकर अन्य फायदा सेहो भ सकैए।


text:
पटना। 24 जून।
केंद्रीय संचार आर सूचना प्रौद्योगिकी मंत्री रविशंकर प्रसाद दावा केलाह कि एक साल के भीतर पूरा बिहार वाई-फाई सेवा सँ जुइर जायत। एहि सेवा सँ सबसँ पहिने राज्य केर धार्मिक आर पर्यटन स्थल सभ के जोड़ल जायत। प्रमुख शहर जेना पटना, भागलपुर, मुजफ्फरपुर आर गया क' फोर-जी सेवा सँ जोड़ल जायत। पटना केर संचार सदन म' पत्रकार सभ सँ बातचीत म' श्री प्रसाद कहाला कि पर्यटन आर धार्मिक महत्वक शहर नालंदा, पावापुरी, राजगीर आर सीतामढ़ी के तीन-चार मास के भीतर वाई-फाई सेवा सँ जोड़ल जायत। बोधगया क' पहिने वाई-फाई सेवा सँ जोइर देल गेल अछि।प्रसाद जी कहला की पटना हाईकोर्ट परिसर आय यानि शुक्र दिन सँ वाई-फाई सेवा सँ लैस भ' जायत।
पटना केर बेलदारीचक होयत बिहारक पहिल वाई-फाई गाम
एसके मेमोरियल हॉल म' रविशंकर प्रसाद द्वारा पटना के पुनपुन प्रखंड के गाम बेलदारीचक क' बिहारक पहिल वाई-फाई गाम बनेबाक घोसना केलाह। बेलदारीचक गाम बहुत जल्द पूरा तरहे वाई-फाई सँ जुइर जायत। एहि गाम म' वसुधा केंद्र केर माध्यम सँ काज भ' रहल अछि। सभ ग्रामीण क' पहिल बीस मिनट तक फ्री वाई-फाई सेवा केर सुविधा मिलत, ओकर बाद चार्ज लागत। जे सभ ग्रामीण कनेक्शन लेता ओ एहि सुविधा केर लाभ ल' पउता।


text:
अटल मिथिला :: प्रतिभा खोज प्रतियोगिता 2021
“मैथिल मंच” आ “युवा संस्कार मिथिला फ़ाउन्डेशन” के संयुक्त तत्वावधान में आयोजित होबयवला मिथिला स्तरीय “अटल मिथिला-प्रतिभा खोज प्रतियोगिता 2021” सम्पूर्ण मिथिला क्षेत्र में आयोजित कयल जायत। एहि प्रतियोगिताक मुख्य उद्देश्य मिथिला क्षेत्र के होनहार छात्र के चयनित कय सम्मानक संग हुनक सहयोग कयनाई अछि।
ई प्रतियोगिता पाँचवाँ सँ बारहवाँ कक्षा तक के छात्र सबलेल होयत आ हर कक्षा के प्रथम तीन(प्रथम, द्वितीय और त्रितीय) के संग 50 सफल छात्र के सम्मानित कयल जायत। एहि प्रतियोगिता के लेल प्रखण्ड स्तर पर परीक्षा केन्द्रक व्यवस्था कयल जायत।
प्रतियोगिता में कक्षा स्तर पर पाठ्यक्रम के संग मिथिला के गौरवमयी इतिहास आ वर्तमान सँ जुडे प्रश्न पूछल जायत। प्रश्नपत्र 100 अंक के रहत जहिमें पाठ्यक्रम स 100 प्रश्न पूछल जायत जहिमें 80 प्रश्नक उत्तर देबय के होयत आ बाकी 50 प्रश्न मिथिला के बारे में रहत जहिमें 20 प्रश्नक उत्तर देनाई अनिवार्य होयत।
एहि प्रतियोगिता के लेल नामांकन 14 अप्रैल 2021 से 15 मई 2021 तक होयत आ परीक्षाक आयोजन 13 जून 2021 तक कयल जायत।
एहि प्रतियोगिताक परिणाम के घोषणा समारोहपूर्वक दिनांक 10, 11 आ 12 जुलाई 2021 के घोषित कयल जायत।


text: पटना। लंबा समय स वित्त रहित क समाप्ति क बाट तकनिहार लोक लेल सुकून भरल समाद अछि। कैबिनेट क बैठक मे स्थापना क अनुमति आ प्रस्वीकृति प्राप्त निजी माध्यमकि विद्यालय आ इंटर महाविद्यालय कए भुगतान क लेल 1 अरब 40 करोड़ 88 लाख टका क अनुदान क मंजूरी द देल गेल। अनुदान विद्यालय क परफार्मेस क आधार पर भेटत। माध्यमिक विद्यालय मे इ राशि प्रथम, द्वितीय आ तृतीय श्रेणी स पास भेल छात्र आ छात्रा क हिसाब स क्रमश: 3500 आ 3700, 3000 आ 3200, 2500 आ 2700 टका क दर स भेटत। उच्च माध्यमिक विद्यालय मे इ राशि ओहि क्रम मे 4500 आ 4700, 4000 आ 4200 आ 3500 आओर 3700 टका होएत। 22 फरवरी स विधानमंडल क सत्र आहूत करबाक प्रस्ताव कए सेहो कैबिनेट हरी झंडी द देलक। कैबिनेट सचिव अफजल अमानुल्लाह कहला जे राज्य क विश्वविद्यालय कए मार्च 2009 स मई 2009 तक क वेतन आ पेंशन राशि क भुगतान क लेल 151.67 करोड़ टका क स्वीकृति देल गेल अछि। एक अन्य महत्वपूर्ण फैसला मे कैबिनेट स सर्वोच्च न्यायालय क फैसला क आलोक मे प्रारंभिक विद्यालय मे 34540 सहायक शिक्षक क नियुक्ति क लेल पद सृजन क निर्णय कैल गेल । एकरा लेल विशेष शिक्षक नियुक्ति नियमावली 2010 क निर्माण कैल जा रहल अछि। एहि पद पर केवल प्रशिक्षित उम्मीदवार क नियुक्ति होएत। सरकार होमगार्ड क जवान क मानदेय मे वृद्धि केलक अछि। दैनिक कर्तव्य भत्ता 125 क जगह पर आब 200 टका भेटत। रुपये की दर से भुगतान होगा। संगहि कर्तव्य पर मौत क मामला मे अनुग्रह अनुदान क राशि 50 हजार स बढ़ाकए एक लाख करि देल गेल अछि। नक्सल प्रभावित आठ जिल मे अपर आरक्षी अधीक्षक अभियान क दसटा पद क सृजन क मंजूरी देल गेल अछि। इ जिला अछिं औरंगाबाद, रोहतास, जमुई, मुंगेर, नवादा, मोतिहारी, सीतामढ़ी आ गया। राष्ट्रीय ग्रामीण पेयजल कार्यक्रम क तहत लौह प्रभावित जिला मे हैंड पंप मे आयरन रिमूवल यूनिट अटैचमेंट क लेल 35.7 करोड़ क स्वीकृति देल गेल। तीसर वित्त आयोग क सिफारिश क आलोक मे चालू वित्तीय वर्ष मे राज्य क 38 जिला परिषद क कर्मी क भुगतान लेल 9.37 करोड़ क अनुदान कए मंजूरी देल गेल। कृषि प्रसार क सुदृढ़ीकरण क लेल हर दस गाम पर एकटा विषय वस्तु विशेषज्ञ क नियोजन क प्रस्ताव कए सेहो हरी झंडी द देल गेल। कृषि, उद्यान, पशुपालन आ मत्स्य पालन मे स्नातक कए प्राप्तांक क आधार पर चयन होएत। अधिकतम उम्र सीमा 65 साल होएत। ललित नारायण मिश्र आर्थिक विकास एवं सामाजिक परिवर्तन संस्थान कए चालू वर्ष मे 66.67 लाख क अनुदान क स्वीकृति देल गेल अछि।


text:
पटना। कांग्रेस महासचिव राहुल गांधी कहला अछि जे मुख्यमंत्री नीतीश कुमारक मंशा ठीक अछि, मुदा हुनकर काज संतोषप्रद नहि अछि। पटना मे आयोजित अपन पहिल पत्रकार सम्मेलन मे राहुल कहलथि जे बिहार मे विकास देखा नहि रहल अछि। केंद्र स विभिन्न योजना मद मे पठाउल गेल टका सही आदमी तक नहि पहुंच रहल अछि। नरेगा एहि ठाम भ्रष्ट्राचार क शिकार अछि। केंद्र बिहारक मदद लेल तैयार अछि, जेतबा राशि देल गेल अछि, ओकर उपयोग उचित रूप मे हुए त विकास आम लोक तक पहुंचत।
महंगाई पर राज्य सरकार मात्र गप करैत अछि : राहुल
महंगाई क सवाल पर राहुल कहलथि जे एकर दूटा कारण अछि। पहिल अंतरराष्ट्रीय आ दोसर घरेलू। अंतरराष्ट्रीय मामला मे केंद्र सरकार उचित कदम उठा रहल अछि। मुदा घरेलू कारण जेना जमाखोरी पर केंद्र कए नहि राज्य कए कार्रवाई करबाकछैक। बिहार सरकार एकरा रोकबा लेल कोनो कार्रवाई नहि केलक अछि, त महंगाई कोना रोकल जा सकैत अछि।
ठाकरे परिवार प्रतिक्रिया देबा योग्य नहि : राहुल
कांग्रेस क महासचिव राहुल गांधी कहब अछि जे ठाकरे एंड फैमिली प्रतिक्रिया देबा योग्य नहि छथि। हमरा बाल ठाकरे या महाराष्ट्र नवनिर्माण सेना प्रमुख राज ठाकरे क नजरिया मे कोनो दिलचस्पी नहि अछि। हमरा एहि पर किछु नहि कहबाक अछि जे ओ सब की सोचैत छथि। लोकतंत्र मे सबकए अपन मत रखबाक अधिकार छै। मुदा हमर मानब अछि जे भारत क एक-एक इंच जमीन भारतीय क छी।
राहुल गांधी मुंबई आतंकी हमला मे बिहार क जांबाज कमांडो क बलिदान क भूरि-भूरि प्रशंसा केलथि। ओ कहला जे मुंबई मे आतंकी हमला क दौरान मुकाबला करबा लेल एनएसजी जवान मे बिहार, उत्तर प्रदेश, गुजरात, हिमाचल प्रदेश आ महाराष्ट्र क बहादुर शामिल छलथि। ओहि समय शिवसेना नहि कहलक जे बिहार और उत्तर प्रदेश क जवान कए बाहर निकालू। भारत कए आगू बढ़ेबाक अछि त ओकर सब नागरिक कए आगू करय पड़त आ हमरा भारतक चिंता अछि। गांधी कहला जे महाराष्ट्र कए बनेबा बिहारी क महत्वपूर्ण योगदान रहल अछि। अगर आतंकी स जूझबाक अछि त बिहारी कए रहब जरूरी अछि।
कांग्रेस आम लोक स दूर अछि : राहुल
कांग्रेस महासचिव राहुल गांधी स्वीकार केला जे पर्टी बिहार मे जनता स दूर अछि। राहुल कहला जे पार्टीक नेता जनताक नब्ज कए नहि पकड़ी पाबि रहल छथि। जनताक गप जखन धरि पार्टी नेताक मंच पर नहि रखताह पार्टी चुनाव मे नीक परिणाम नहि आनि सकैत अछि। ओ एक बेर फेर कहला जे कांग्रेस अपन दम पर चुनाव मे उतरत आ पार्टी नव चेहरा कए मौका देत।


text:
पटना। अवसर त छल मजदूर नेता प्रोफेसर अब्दुल बारी क मजार पर चादर चढ़ेबाक, मुदा मुख्यमंत्री नीतीश कुमार विकास क लेल सहयोग मांगब नहि बिसरलथि। मौका पर उपस्थित टाटा स्टील क प्रबंध निदेशक एचएम नेरूरकर स ओ कहला जे टाटा उद्योग समूह कए बिहार मे अपन गतिविधि क विस्तार करबा लेल गंभीरता स विचार करबाक चाही। राज्य तेजी स बदलि रहल अछि। एहि मे सबहक सहयोग भेट रहला अछि। हम चाहैत छी जे टाटा सेहो एहिमे सहयोग करे। एहि स पूर्व मुख्यमंत्री पीरमुहानी कब्रिस्तान स्थित प्रो अब्दुल बारी क मजार पर फूल क चादर चढ़ौलथि। प्रो बारी क जीर्णशीर्ण मजार क द टाटा वर्कर्स यूनियन जीर्णोद्धार करौलक अछि। है।
मुख्यमंत्री नेरूरकर क दिस इशारा करैत कहला जे नाम स त अहां मराठी लगैल छी। आइ महाराष्ट्र मे जे किछु भ रहल अछि, सब जानैत छी। एहन मे अगर अहां बिहार क लेल किछु करैत छी, त बहुत नीक संदेश जाएत। हमसब मन राखब जे कोनो मराठी बिहार क लेल किछु केलक। एहि ठाम स टाटा स्टील कंपनी आगू बढ़ल अछि, एहि लेल एहि राज्य क लेल सोचू, पैघ सोचू।
प्रो अब्दुल बारी क चर्चा करैत कहला जे बिहार, बंगाल आ उड़ीसा क मजदूर कए एकजुट करबा मे हुनकर महत्वपूर्ण भूमिका रहल। महात्मा गांधी क आह्वान पर ओ स्वतंत्रता आंदोलन स जुड़लाह। बिहार कांग्रेस क अध्यक्ष बनलाह। कोइलवर मे बनल पुल हुनके नाम पर अछि। द टाटा वर्कर्स यूनियन क नामकरण सेहो बारी जीक कैल अछि। मजदूर क पैघ नेता होइत ओ केतबा साधारण इंसान छलाह, एहि गप क पता एहि स चलैत अछि जे जखन हुनकर हत्या भेल त हुनकर जेब मे मात्र एक आना छल।


text:
दिक्तेल नगरपालिका
दिक्तेल नगरपालिका पूर्वी नेपालक सगरमाथा अञ्चलम रहल खोटाङ जिलाम अवस्थित अछि । दिक्तेल बजार रहल ठाँमक केन्द्र बनावल अछि । [१] ई नगरपालिका २०७१ जेष्ठ ४ सँ लागू भकऽ बनावल गेल अछि । एकरा नगरपालिका घोषणा करैतकालम दिक्तेल,बाम्राङ्ग, लफ्याङ, खाल्ले गाउँ विकास समितिसभ समावेश केनए छल । आर्थिक वर्ष २०६८/६९ क बजेटमार्फत् मुलुकम ४१ नयाँ नगरपालिका बढ़वैतकाल रंगेली सेहो नगरपालिका बनल छल लेकिन ई हाल कार्यान्वयनम आवल गेल अछि । महानगरपालिका, उपमहानगरपालिका आर नगरपालिकाक आब मुलुकम कूल १३५ भेल अछि तहिना गाविसक संख्या ३ हजार ९ सय १५ सँ घैटक ३ हजार ६ सय ३३ भेल अछि । दिक्तेल खोटाङ जिलाक सदरमुकाम तथा सबसँ पैग व्यापारिक केन्द्र सेहो छी ।
जनसङ्ख्या[सम्पादन करी]
दिक्तेल,बाम्राङ्ग, लफ्याङ, खाल्ले गाविससभ जोडीक दिक्तेल नगरपालिका बनावल गेल अछि । तहिना बि.स.२०६८ क जनगणना अनुसार यी ठामसभक जनसंख्याक जोडि १७,७९३ रहल छल ।[२]
भूगोल[सम्पादन करी]
ई ठाम अक्षांश आर देशान्तर छी 27.2° N 86.78° E।[३]समुन्द्र सतहभन्दा यो ठाउँ १५३१ मिटर (५०२२ फिट) माथि पर्दछ ।
प्रमुख नदीसभ[सम्पादन करी]
विमानस्थलसभ[सम्पादन करी]
सन्दर्भ सामग्रीसभ[सम्पादन करी]
- ↑ "थप ७२ नयाँ नगरपालिका", अन्तिम पहुँच मई १८,२०१४।
- ↑ "नेपाल जनगणना बि.स.२०६८", अन्तिम पहुँच नवम्बर २०१२।
- ↑ "दिक्तेल मौसम", अन्तिम पहुँच सितम्बर २००७।


text:
सहरसा। 04 नवम्बर। नव पदास्थापित एसडीओ प्रशांत कुमार चिलुका के संग अनौपचारिक बैठक करि जिलाधिकारी विनोद सिंह गुंजियाल द्वारा पूर्व एसडीओ सौरभ जोरवाल केर सहयोग सँ जिला मुख्यालय मे कायल गेल काजक सम्पूर्ण जानकारी हुनका देलनि। जिलाधिकारी विनोद सिंह गुंजियाल पूर्व एसडीओ सौरभ जोरवाल द्वारा शहर मे अतिक्रमण केर समस्या, सब्जी बाजार, सुपर बाजार के लेल कायल गेल काज, मत्स्यगंधा जलाशय केर सफाई आओरजीर्णोद्धार व जलनिकासी केर संबंध मे विस्तार पूर्वक हुनका जानकारी देलनि, तत्पश्चात डीएम पूर्व एसडीओ सौरभ जोरवाल आओर नव पदास्थापित एसडीओ केँ संग मत्स्यगंधा जलाशय केर निरीक्षण केलनि।
जिलाधिकारी विनोद सिंह गुंजियाल नव पदास्थापित एसडीओ प्रशांत कुमार चिलुका क' मत्स्यगंधा जलाशय लेल जिला प्रशासन द्वारा बनाओल गेल रणनीति केर संबंध म' सभ जानकारी देलनि। एहि मौका पर नप के कार्यपालक पदाधिकारी नीलाभ कृष्ण, रक्तकाली मंदिर केर व्यवस्थापक कुमार हीरा प्रभाकर समेत आन लोग उपस्थित छला।
अपने क' बता दी मत्स्यगंधा जलाशय मे 27 अक्टूबर सँ छह वोटक माध्यम सँ शुरू कायल गेल नौका विहार मे 1 नवंबर तक 47 हजार 840 टाकाक आमदनी भेल अछि। एहिलेल छह वोट केर खरीददारी मे 243600 टाका आओर 4 शिकारा नाह पर40000 टाका खर्च कायल गेल छल। जिलाधिकारी केर निर्देशानुसार आओर 8 नवा वोट किनबाक लेल 310100 टाका भेजल गेल अछि।


text:
केन्द्र शासित प्रदेश
केन्द्र शासित प्रदेश या सङ्घ राज्य क्षेत्र या सङ्घक्षेत्र भारतक सङ्घीय प्रशासनिक ढाँचाक एक उप-राष्ट्रिय प्रशासनिक एकाई छी। भारतक राज्यसभक अपन चुनल सरकारसभ होएत अछि, मुदा केन्द्र शासित प्रदेशसभमे सीधे-सीधे भारत सरकारक शासन होएत अछि। भारतक राष्ट्रपति हर केन्द्र शासित प्रदेशक एक सरकारी प्रशासक या उप राज्यपाल नामाङ्कित करैत अछि।[१]
भारतमे एखन धरि सात केन्द्र शासित प्रदेश अछि।[२] भारतक राजधानी नयाँ दिल्ली जे कि दिल्ली नामक केन्द्र शासित प्रदेश सेहो छल आ पुदुचेरीकें आंशिक राज्यक दर्जा दऽ देल गेल अछि। दिल्लीकें राष्ट्रिय राजधानी प्रदेशक तौर पर पुनः परिभाषित कएल गेल अछि। दिल्ली आ पुदुचेरी दुनू प्रदेशकें अपन चयनित विधानसभा, मन्त्रीमण्डल आ कार्यपालिका अछि, मुदा एकर शक्तिसभ सीमित अछि। एकर विधानसभाद्वारा पास कएल गेल कानून भारतक राष्ट्रपतिकें विचार आ स्वीकृति भेट गेलाक बाद मात्रे लागू भऽ सकैत अछि।
भारतमे वर्तमानमे ई केन्द्र शासित क्षेत्र अछि:
ई भारतक राष्ट्रिय राजधानी प्रदेश छी:
एहो सभ देखी[सम्पादन करी]
सन्दर्भ सामग्रीसभ[सम्पादन करी]
- ↑ केन्द्र शासित प्रदेश भारतक राष्ट्रिय पोर्टलपर।
- ↑ केन्द्र शासित प्रदेश भारतीय गृह मन्त्रालय


text:
धोलावीरा
गुजरात मे कच्छ प्रदेश के उतरीय विभाग खडीर मे धोलावीरा गाम के पास पांच हजार साल पहिले विश्व क ई प्राचीन महानगर छल। ओ जमाना मे लगभग ५०,००० लोग एतए रहैत छल। ४,००० साल पहिले ई महानगर के पतन क शुरुआत भेल। सन १४५० मे फेर एतए मानव बसाहट शुरु भेल। पुरातत्त्व विभाग क ई एक अति महत्त्व क स्थान २३.५२ उत्तर अक्षांश आर ७०.१३ पूर्व देशांतर पर स्थित अछी। एतए उत्तर से मनसर आर दक्षिण से मनहर छोट नदी से पानी जमा होएत छल। हड़प्पा संस्कृति के ई नगर क जानकारी १९६० मे भेल आर १९९० तक एकर खुनाई चलैत रहल। हड़प्पा, मोहन जोदडो, गनेरीवाला, राखीगढ, धोलावीरा तथा लोथल ई छः पुरान महानगर पुरातन संस्कृति के नगर छी। जाहिमे धोलावीरा आर लोथल भारत मे स्थित अछी।
ऐतिहासिक साईन बोर्ड[सम्पादन करी]
==सिन्धु घाटी के लोगसभ क भाषा एवं लिपि ==सिंधु घाटी सभ्यता ==महानगर मे अहाँक स्वागत
एकर सहारासँ ज्ञान मे वृद्धि होएत[सम्पादन करी]
इनके सहारे ज्ञान में वृद्धि होगी[सम्पादन करी]
- धोलावीरा क आई के कम्प्युटर क आंखसँ देखी
- पुरान दुनिया - धोलावीरा
- धोलावीरा गुजरात भारत
- डॉ॰ बिस्त क हरप्पा आर धोलावीरा संस्कृती के उपर भाषण
- धोलावीर जानेके लिये पूर्ण मेप +, - करें
- १ सप्तेम्बर १९९७क टाईम मेगेजीन अंग्रेजी लेख, अमेरिकन पुरातत्त्व निष्णांत हारवर्ड के रिचार्ड मेडोका वकत्तव्य
- धोलावीरा हरप्पा नगर युनेस्को क दुनिया
- World Heritage Site, All Tentative Sites, Here is an overview of all Tentative list, last updated June, 2006.
- World Heritage, Tentative Lists, State : India.


text:
बाल मुकुन्द पाठक, पटना। अगस्त २१, २०१५. मैथिली जिन्दाबाद!!
कथा संग्रह ‘सरसों मे भूत’ आ ‘बड़की काकी एट हाॅटमेल डाॅट काॅम’ सँ मैथिली साहित्य मे बेस चर्चित आ प्रशंसित कथाकार श्याम दरिहरे केर पहिल उपन्यास ‘घुरि आउ मान्या’ बहुत शीघ्र पाठकक हाथ मे होयत.
‘घुरि आउ मान्या’ एकटा ग्रामीण परिवेश मे पलल-बढ़ल, उच्च शिक्षा प्राप्त युवती केर संघर्षमय जीवन यात्राक सजीव चित्रण अछि. एहि उपन्यास मे भारतीय आध्यात्मक संग साइंस केँ, से मनोरंजक आ युक्तीसंगत ढंग सँ समन्वय कयल गेल छैक, जे की अपना-आप मे एकटा विलक्षण प्रयोग छैक. विषयक नवीनता, मनोरंजक शैली आ पोथीक संग अंत धरि बान्हले राख’ बला कथागोयिता एहि उपन्यासक विशेषता अछि.
मैथिली मे बिल्कुल नव आ टटका विषय पर लिखल एहि पोथीक प्रकाशन, शेखर प्रकाशन पटना द्वारा कयल गेल अछि. इच्छुक पाठकवृन्द पोथी कीनबाक लेल 9934666988 वा शेखर प्रकाशन पटना सँ संपर्क क’ सकैत छी. एहि ठाम कमेंट बाॅक्स सँ सेहो पुस्तकक प्रति बुक कराओल जा सकैछ. कुल 286 पृष्ठक एहि पोथीक मूल्य 300 टाका राखल गेल छैक, मुदा जे गोटे एहि ठाम कमेंटक द्वारा वा उपरोक्त नंबर पर फोन क’ अपन प्रति बुक करायब हुनका ई पोथी डिस्काउंटेड रेट 200 टाका मे, उपलब्ध कराओल जायत. प्रकाशक केर तरफ सँ ई ऑफर सीमित समय लेल मान्य अछि।


text:
मुख्य न्यायिक दंडाधिकारी लग पीएम मोदी के खिलाफ राष्ट्रध्वज केर अपमानक मुकदमा दर्ज कराओल गेल अछि। जिला के पोखरिया गामक रहिवासी प्रकाश कुमार द्वारा अंतर्राष्ट्रीय योगा दिवस केर दिन प्रधानमंत्री द्वारा तिरंगा केर अपमान करबाक मुकदमा दर्ज कराओल गेल अछि।
प्रकाश कुमार कोर्ट म' शिकायत केलाह कि ओहि दिन प्रधानमंत्री मोदीजी तिरंगे सनक एक कपड़ा के उपयोग केलाह आर ओहि कपड़ा सँ बेर - बेर ओ अप्पन हाथ आर मुंह साफ करैत छलाह।
प्रकाश कुमार के मुताबिक मोदी क' ऐहेन केला सँ लाखों देशवासि सभक भावना आहत भेल अछि आर राष्ट्रध्वज केर अपमान सेहो भेल अछि। प्रकाश कुमार द्वारा कोर्ट क' ऐहेन फोटो सबूतक तौर पर सौंपल गेल जाहि में मोदी जी योगा डे के दिन अप्पन गर्दैन म' में तीन रंग बला कपड़ा डालने छैथ।
प्रकाश कुमार एहि फोटो क' सबूत के तौर पर याचिकाक संग कोर्ट के समक्ष पेश केना छैथ। कोर्ट एहि मामलाक सुनवाई लेल 16 जुलाई केर तारीख निर्धारित केना अछि।


text:
सहरसा से लौटकर सुनिल कुमार झा
सहरसा । काल्हि तक जेकरा नाम से चिन्हैत रही ओकरा सोझा देखि सब गदगद छल । फेसबुक पर बनल सहरसा ग्रुप क एडमिन रविशंकर कुमार क परिकल्पना स आभासी दुनिया क किछु पैघ हस्ती से भेंट-घॉंट भेल । एकटा अद्भूत छण जेकर गवाह बनल सहरसा क रेड क्रॉस सोसाइटी सभागार ।
सोशल मीडिया क उपयोगिता सह कवि सम्मेल मे सहरसा सहित आन प्रदेश क रास लोगक जुटान छल । मिलन समारोह सह कवि सम्मलेन क एहि कार्यक्रम क उद्घाटन पटना से आयल कवि शहंशाह आलम, राजकिशोर राजन, कवि अरविन्द श्रीवास्तव, मुक्तेश्वर मुकेश, मधेपुरा टाइम्स क संपादक राकेश सिंह, सहरसा ग्रुप क एडमिन कुमार रविशंकर, सोमू आनंद, किसलय कृष्ण, अमित आनंद, प्रो० अरविन्द मिश्र नीरज आदि संयुक्त रूप से दीप प्रज्ज्वलित कए केलथि ।
एहि आयोजनक पहिल सत्र ‘सोशल मीडिया क उपयोगिता’ पर छल जेकरा मुख्य रूप से सोमु कुमार, विद्यापति स्मृति संस्थानक संरक्षक विमलकान्त झा, संस्कृतिकर्मी किसलय कृष्ण, मैथिली अभियानी अमित आनन्द, जनशब्द ब्लॅागक सम्पादक कवि अरविन्द श्रीवास्तव ,मधेपुरा टाइम्सक सम्पादक राकेश सिंह आदि उद्बोधित केलथि । सोशल मीडिया क चर्च करैत मैथिल अभियानी अमित आनंद कहलथि जे आय सोशल मीडिया क सभ यूजर अपना आप मे एकटा संपादक छथि जे रियल टाइम मे खबर क संप्रेशन करैत छथि संगे सोशल मीडिया पर सबहक लेल स्पेस छै एतहि कोनो एहन युजर नहि छथि जेकरा अपना लेल स्पेस नहि भेटैत होए । ओतहि मधेपुरा टाइम्स क संपादक राकेश सिंह कहलथि जे सोशल मीडिया स इनेक्टिव होनाय नीक मुदा फेक होनाय खतरनाक होइत अछि, हमरा सबहक भेड़ क भीड़ नहि असगर शेर चाही । ओ कहलथि जे सोशल मीडिय आय सबहक जरूरत बनि गेल अछि आ जमाना क संग कदमताल करबा लेल एकरा पर होनाय जरूरी छैक । इस्ट एण्ड वेस्ट टीचर्स ट्रेनिंग कॅालेजक निदेशक रजनीश रंजन कहलनि जे सहरसामे भारती मण्डन विश्वविद्यालय केर निजी स्तर पर स्थापित करबा लेल प्रक्रिया आरम्भ क देने छी आ संगे ओ कहलथि कि सोशल मीडिया पर अनाप शनाप पोस्ट स बचबाक चाहि । सोशल मीडिय नामे से सोशल छै एता समाजिक कार्य होबाक चाहि चाहे ओ कोनो रूप मे हो । एहि अवसर पर युवा नेता शशि शेखर सम्राट, चंदन कुमार, लुकमान अली कविगण रामचैतन्य धीरज, अरविन्द मिश्र नीरज,शहंशाह आलम (मुंगेर),राजकिशोर राजन, चन्दन सिंह, कृष्ण मोहन सोनी, पत्रकार सुभाष चंद्र झा, कवियत्री स्वाति शाकम्भरी आदि उपस्थित छलाह ।
कार्यक्रम दोसर सत्र कवि सम्मेलन क छल जाहि से पहिने शशी सरोजनी सेवा संस्थान क बच्चा सबहक कत्थक शैली मे एकटा नृत्य क आयोजन भेल जे कार्यक्रम मे चार चॉंद लगा देलक । तकर बाद कवि सम्मेलन क औपचारिक शुरूआत अरविंद श्रीवास्तव जी केलथि । कविता पाठ मे मुख्य रूप से स्वाति शाकम्भरी, किसलय कृष्ण, रजनीश रंजन, पटना से आयल सहंशाह आलम, राजकिशोर राजन आदि कवि क कविता पाठ से सम्पन भेल ।
सहरसा मे भेल अपन तरहक इ पहिल कार्यक्रम अनूठा आ यादगार रहल । कार्यक्रम कए सफल बनेबा मे सहरस ग्रुप क एडमिन कुमार रविशंकर, सोमू आनंद, पंकज आदि क संगे शशिशेखर सम्राट, डॉ० रजनीश रंजन आदि का महत्वपूर्ण योगदान रहल ।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
राजीव मेहता :: मिथिला के एकटा छोट गाम सँ दिल्ली आबि एकटा इन्टर पास बच्चा के एकटा यूथ आईकन बनय तक के संघर्षक कहानी
मिथिला के मधुबनी जिलाक बेनीपट्टी प्रखंड के परसौनी गामक एकटा युवा के कहानी अछि जे इन्टर पास कय गरीबी आ आर्थिक मारि सँ परेशान इन्टर के बाद अपन आगाक पढ़ाई के सपना छोड़ि दिल्ली के रस्ता पकड़लाह आ अपन संघर्षक जीवन में आयल एक-एकटा पत्थर के जोड़ि सीढ़ी बना आई सफलताक एहन आयाम तैयार कयलन्हि जे निश्चय मिथिला के युवालोकनि लेल एकटा आदर्श स्थापित करत आ पलायन आ गरीबी के देबार तोड़ि मिथिला के विकास लेल आगा बढ़त।
आऊ हम बात करय छी परसौनी बेनीपट्टी गामक राजीव मेहता के जे आई दिल्ली-एनसीआर के प्रथम पाँच ग्राफिक्स डिजाईनर क्लब में छथि आ नौकरी सँ लय क देश के पैघ-पैघ ब्राँड के संग काज कय रहल छथि।
अपन कमजोरी के हमेशा अपन शक्ति में बदलि आगा बढ़यवला राजीव 10th आ 12th कयलाक बाद दिल्ली एलथि आ लगभग 60 टा सँ बेसी आनलाईन लर्निंग सँ सर्टिफिकेशन कय चुकल छथि आ सतत जारीछन्हि हुनक अध्ययन।
राजीव मेहता आई आनलाईन ग्राफिक्स डिजाइन के कोर्स कराबय छथिन्ह हिन्दी भाषा में आ अपन संघर्षपूर्ण जीवन के सतत याद कय बेसी सँ बेसी जरूरतमंद युवा के मार्गदर्शन करैत छथिन्ह जे एहि फील्ड में अपन भविष्य बनाबय चाहय छथि। हिनक YouTube लिंक नीचा देल गेल अछि :-


text:
— पीताम्बरी देवी।
कला
हमर मिथिला में मैथिलानी दादी नानी काकी पिसी सब घर में हस्त कला में पारंगत रहैत छलिह।जेना एरिपन, कोबर घर में चित्रकारी ,देहरि पर चित्रकारी, मारबा पर एरपन आर चित्र कारी।सीकीकेमौनी ,पथिया,बिरहरा ,पौती ,आदि अनेको सामान सब बनेनाइ ।तहीना जनौ के बिन्यास रहै छल ।एतेक पातर सुत से जनौ बनै छल जे एक जोड़ जनौ इलाइची के घोईया में अटि जाई छल ।ई सभटा मिथिलानी हमर सब के पीसी मौसी सब बनबैत छलिह।आर घर आंगन में काज परोजन में ब्यबहार में अबै छल।ई लगभग सब घर में लुरिगरि बाबी सब रहै छलि।कोनो काज करतेवता होईत छल ते घर आंगन के देहरी धुरखुर सब लिखल जाईत छल ।एकरा लेल रंग अपनै से बनौल जाईत छल ।जेंना करिखा से करी रंग बनै छल ,सीम के पात से हरियर रंग बनैत छल सीन्दूर से लाल रंग बनौल जाईत छल चून से उजर रंग बनैत छल।आरो अनेकों फूल पात से प्राकृतिक रंग सब बनैत छल जेकर ज्ञान हमर बाबी मौसी सब के छलनि। आर देहरी धूरखुर पर लिखिया करैत छलिह ।बरका बरका माछ, हाथी, कदम्ब गाछ पर कृष्ण भगवान, नागनथैया ,चीर हरण ,सीता राम के विवाह के दृश्य सबटा सब अपन अपन माटिक लेवल ढ़ौरल टाट पर लिखने लहै छलि। एना भेल जे 1934मे बहुत पैघ भूकम्प भेल आर सौसे मिथिला तबाह भ गेल ।ओहि समय में बिदेश से सहायता करै लेल रिलिफ बाटय लेल बिदेशी सब एला ओहि मे फ्रांस , जर्मनी , इजरायल ,रूस सब ठाम से सहायता कर्ता सब एला।ओ सब मिथिला से घर घर के फोटो सब खिंच के लय गेलाह ।ओहि मे जे मिथिला के चित्र कला देखलनि ते ओ सभ ओहि फोटो के बहुत पसन्द केलनि।आर ओहि मे जर्मनी बला बेसि आगु एलाह आर ओ मिथिला के पेंटिंग के मांग केलनि ।ओहि मे तहिया जे परंगत रहथि ओ पेंटिंग बना के देलखिन आर जर्मनी में पेंटिंग बिकाय लागल।एकर मुख्य श्रेय विलियम आर्चर के जाई छनि ओ 49मे अपन ओ एकटा मिथिला पर लेख लिखलन्हि ओहि मे मिथिला पेंटिंग के बहुत निक से बर्णन केलनि ।ई पांच तरहक बनैत अछि ।,भरनि ,कचिया, कोहबर,गोवर आदि नाम परल , ।सबसे पहिले सीता देवी के 69ई में बिहार रत्न संग सम्मानित कएल गेलि ।ओकर बाद ते मिथिला पेंटिंग के बहुत गोटा के सम्मान प्राप्त भेलनि अछि जेना जगदम्बा देवी,महासुन्दरी देवी बउआ देवी ,सीता देवी, सब पुरस्कृत भेलि आर अखनहु बहुत पुरस्कृत भ रहल छथि।हमर मिथिला में कोनो मागलिक कार्य होईत अछि ते मिथिला पेंटिंग बनितेटा अछि आर ओहि कार्य के शोभा बढ़ि जाईत अछि । मिथिला पेंटिंग एकटा घर आंगन से बहरेल चित्र कला अछि जे आब बिश्वपरसिध्द भ गेले आर मिथिला के कला कार सब महिला पूरूष सब सम्मानित भय रहल छथि।आर देश से विदेश तक एहि पेंटिंग के नाम फैल गेल अछि।एकर संग संग सिकी के कला कारी से हो बढ़ी रहले लेकिन ओकर अखनि तक बिदेश से कोनो ओतेक मांग नै होईत अछि। अपने देश भरि में अछि। मिथिला पेंटिंग हमरा सब लेल एकटा पहचान बना देलक जे सार्वजनिक स्थान पर नाम कय रहले आर देश से बिदेश तक अपन पहचान बना लेलक।ई भित चित्र (देवाल)पर ओ जमीन पर एरपन ओ कागज पर बनाओल जाईत अछि।
पीताम्वरी देवी


text:
चंपारण: चंपारण जिलाक बेतिया में मंगल दिन भोर में एकटा भयानक हादसा भs गेल। सेंट एलोसिस स्कूलक छत ऐकाऐक गिर गेल। जाहिमे पहली क्लासक एकटा बच्चाक मौत भs गेल। एही हादसा में सात गोट बच्चा गंभीर रूप सँ घायल सs गेल आई ।एही हादसाक सूचना मिलला पर पुलिस मौका पर पहुँच क शुरुआती जाँच शुरू क देलक।
घटना मंगल दिन भोर में 10.30 बजे के अछि। घायल बच्चा सब केँ अस्पताल में भर्ती करा देल गेल अछि। जाहिमे तीनटा बच्चाक हालत बहुत नाजुक बताओल जा रहल अछि। ई हादसा ओहि समय भेल जखन कक्षा चैल रहल छल।ई घटना क्रिस्चन क्वार्टर मोहल्ला केँ अछि।
#मृत्यु #अचानक स्कूलक छत गिरला स #चंपारण #मैथिली समाचार


text:
मुम्बई : बॉलीवुड निर्देशक सुजाद इकबाल खान अपन फेसबुक पोस्टसँ जानकारी करौलनि अछि जे हुनकर आगामी सिनेमा 'मधुबनी - द आर्ट ऑफ लव' केर शूटिंग बिहार, मधुबनीमे नहि बल्कि यूपी आ नेपालमे शुरू कएल जायत। पोस्टमे निर्देशक एकर पाछू कारण केर चर्चा कएलनि अछि जे किछु संस्था द्वारा लगातार सिनेमाक विरोधसँ हमर टीम डरि गेल छथि।
हालहिं में घोषणा कएल गेल हिंदी सिनेमा 'मधुबनी - द आर्ट ऑफ लव' पर चर्चा सर्वविदित अछि। भेटल जानकारी स्वरूप अहि सिनेमाक कहानी 'मिथिला पेंटिंग' पर आधारित अछि। सिनेमामे मिथिला पेंटिंग सँ जुड़ल कलाकार लोकनिक व्यथा केर चित्रण कएल जेबाक गप सिनेमाक कहानी केर लेखक सागर नाथ झा जनौलनि अछि।
जनतब हो जे 'मधुबनी - द आर्ट ऑफ लव' एकटा हिंदी सिनेमा अछि। सुजाद इकबाल खान केर निर्देशन आ हिंदी सिनेमाक स्क्रिप्ट राईटर सागरनाथ द्वारा कहानी लिखल गेल अछि। किछुए दिन पहिने अहि सिनेमाक मुख्य खलनायक केर दुःखद निधन भए गेलनि जिनकर नाम 'नरेंद्र झा' छल।


text:
राजपथ
राजपथ कें सन् १९४७ पूर्व किंग्स वे कहल जाइत छल । ई पश्चिममे राष्ट्रपति भवनसँ विजय चौक भऽ पूर्वमे इन्डिया गेट भऽ ध्यानचन्द राष्ट्रिय स्टेडियम (नेसनल स्टेडियम धरि जाइत अछि | एकर दुनू दिस घासक सुन्दर मैदान अछि आ संगे एक ताल सेहो अछि, जे एकर सुन्दरतामे चारि चान्द लगवैत अछि । ई मार्गक पश्चिममे रायसीनाक पहाड़ी पर सवार भऽ भारतक राष्ट्रपतिक आवास राष्ट्रपति भवन जाइत अछि, जकर दुनू दिस प्रशासनिक केन्द्र आ सचिवालय तहिना उत्तरी खण्ड नर्थ ब्लक आ दक्षिणी खण्ड साउथ ब्लक अछि ।
मुख्य चौक[सम्पादन करी]
चित्र दीर्घा[सम्पादन करी]
राजपथसँ संसद भवन - भारतक संसद
राजपथसँ राष्ट्रपति भवन
सन्दर्भ सामग्रीसभ[सम्पादन करी]
बाह्य जडीसभ[सम्पादन करी]


text:
स्वाध्याय
कहू जे भगवान् कियैक कनता – कृष्ण केर कनबाक विलक्षण रहस्य
श्री कृष्ण केर कनबाक रहस्य
(संकलन स्रोतः कल्याण, अनुवादः प्रवीण नारायण चौधरी, मूल संवादः कालाचाँद गीता)
एक बेर श्रीकृष्ण केँ कनैत देखिकय एक गोपी कनबाक कारण पुछलखिन। हुनका उत्तर मे श्रीकृष्ण कहैत छथिन –
‘सुनू सखि! जतय प्रेम अछि, ओतय निश्चय टा आँखि मे नोरक धारा बहैत रहत। प्रेमीक हृदय पसीझिकय नोर बनि निरन्तर बहैत रहैत अछि आर वैह अश्रु-जल, प्रेमजल मे प्रेमक गाछ अंकुरित भऽ कय निरन्तर बढैत रहैत अछि।’
लोकक कानबाक पाछू ‘प्रेम’ केर संयोग, हृदयक पसीझला सँ नोर बनब आर वैह नोर केँ प्रेमजल (अश्रुजल) केर संज्ञा दैत एहि जलक सींचन सँ प्रेमक बिया केर अंकुरित होयब आर गाछ केर बढैत रहबाक बात कतेक पैघ भाव केँ दरसबैत अछि ई हमहुँ-अहाँ बुझि सकैत छी। यैह स्थिति लगभग हमरो सभ मे होइत अछि, जँ अनावश्यक आ अकारण नहि कनैत होयब तऽ, स्वांग रचेबाक लेल काननायक दुरुपयोग नहि करैत होयब तऽ… बिल्कुल प्रेमहि केर कारण अश्रुधारा हर मनुष्य आ जीव मे अबैत अछि। एहि पर बेर-बेर मनन करू।
आगू श्रीकृष्ण ओहि गोपी सँ कहैत छथि –
‘सखि! हम स्वयं प्रेमीक प्रेम मे निरन्तर कनैत रहैत छी। हमर आँखि सँ निरन्तर अश्रुधारा चलैत रहैत अछि। हमर इच्छा नहि छल जे ई सब हम अहाँ सँ कही, मुदा अहाँक बेर-बेर पुछलापर जे हम कियैक कनैत छी, ताहि सँ हम अहाँ केँ ई कहि रहल छी। हम अपन प्रेमीक प्रेम मे कनैत छी, जे हमर प्रेमी अछि, ओ निरन्तर कनैत अछि आर हमहुँ ओकरा लेल निरन्तर कनिते रहैत छी। सखि! जाहि दिन हमरे जेकाँ प्रेमक समुद्र मे अहाँ डूबि जायब, जाहि दिन अहाँक हृदय मे प्रेमक समुद्र – वैह प्रेमक समुद्र जे हमर हृदय मे नित्य-निरन्तर लहराइत रहैत अछि, से लहराय लागत, ओहि दिन अहूँ बिल्कुल हमरहि जेकाँ, केवल कनिते टा रहब।’
एतय श्रीकृष्णक बड पैघ सन्देश अछि। हुनकर प्रेमी सगर संसार अछि। हुनका सँ अनन्य प्रेम मे अपन दुःख-पीड़ा आ कतेको एहेन जे श्रीकृष्णक संग-सहयोग वास्ते विनती करैत कनैत अछि आर एहि ठाम हुनका द्वारा प्रकट भाव मे यैह कहल गेल अछि जे प्रेमक अश्रु जे भक्त-प्रेमी बहबैछ तेकर प्रत्युत्तर मे भगवान् सेहो अश्रु बहाकय प्रेम आदान-प्रदान करैत छथि। वाह! कि दृश्य अछि। देखू! देखू!!
आगू रहस्य केँ आरो स्पष्ट उजागर करैत श्रीकृष्ण कहैत छथि –
‘सखि! ओहि नोरक धारा सँ जगत् पवित्र होइत अछि। ओ नोर नहि, ओ त गंगा-जमुनाक धारा थिक। ओहि मे डुबकी लगेला पर फेर त्रिताप (पापक ताप) शेष नहि रहि जाइछ। सखि! हम देखैत छी, हमर गोपी, हमर प्राणक समान प्रिय गोपी कानि रहल छथि, हमर प्रियतमा कानि रहल छथि, बस एतेक देखिते हमहुँ कानय लगैत छी। हमर हृदय सेहो कानय लगैत अछि। हे हमर प्रिया! प्राणो सँ बढिकय प्रिय गोपी जाहि तरहें एकान्त मे बैसिकय कनैत छथि, तेनाही हमहूँ एकान्त मे बैसिकय कनैत छी। आर, कानि-कानिकय प्राण केँ शीतल करैत छी। यैह थिक हमर कनबाक रहस्य।’
भक्तवत्सल भगवान् की जय!! श्रीकृष्णः शरणं मम!!
एतेक बात सब बुझितो जँ प्रवीण अहाँ भटकैत छी संसार मे, आ कनैत छी सांसारिक उपलब्धि लेल… तँ अहाँ सँ पैघ बेवकूफ दोसर कियो नहि!
हरिः हरः!!


text:
मैथिली कविता मे कतेको 'वाद' सब अबैत-जाइत रहल । यथा - सहजतावाद, अभियंजनावाद, अकवितावाद, नवकवितावाद, आ अग्निकवितावाद, आदि-आदि । समयक कोनो कालखण्ड मे कविताक मूल प्रवृति तत्कालीन समाजक व्यवस्था, कविताक स्वरूप आ यथास्थितिक प्रति विद्रोह होइत रहल अछि । 'अग्निपुष्प' अग्निजीवी पीढ़ीक महत्वपूर्ण नाम छथि । समाजक परिपेक्ष्य मे कोनो विचार कोनो कालखण्डक लेल प्रासंगिक भ' सकैत अछि मुदा कालांतर मे ओही विचार केँ एकटा रूढ़िवादी परम्परा मे परिवर्तित भ' जयबाक कतेको उदाहरण हमरा-अहाँक सोझाँ पसरल अछि । 'अग्निपुष्प'क कविता एहने ठाम आबि क' प्रासंगिक होइत अछि । ई परिवर्तनकामी होइत छथि । दियादक घर मे 'भगतसिंह' जनमबाक कबुला करय बला एहि समय मे 'अग्निपुष्प' परिवर्तन अपना घरहि सँ शुरू करैत छथि (ध्यानार्थ हिनकर 'पिता' कविता) । एकठाम अपने कहैत छथि जे आइ-काल्हि परिवर्तनकामी केँ 'उग्रवादी' कहि समाप्त क' देल जाइत अछि । ई तहियो सत्य छल जहिया लिखल गेल छल आ आइयो सत्य अछि । शासनक लेल सब दिन सँ 'परिवर्तनकामी' लोक अवांछित तत्व रहल अछि; रहबो करत; से रहओ । विद्रोहक प्रवृति 'अग्निपुष्प'क कविताक मूल पूँजी छनि । हिनकर एकटा पोथी 'सहस्त्रबाहु' प्रकाशित छनि जाहि मे हिनकर कुल्लम एक्कैस टा कविता संग्रहित छनि । 'न'व वसंतक लेल', 'मरीचिका' आ 'संकेत' कविता हिनकर पोथी सँ लेल गेल अछि आ 'वनक श्रृंगार' आ 'कुहेसल अन्हार' अप्रकाशित छनि । 'अग्निपुष्प' सम्प्रति पटना मे अपन परिवारक संग रहैत छथि । शारीरिक रूप सँ असमर्थ रहबाक कारणे कतओ नै जा-आबि पबैत छथि आ तैं किछु मित्र केँ छोड़ि कियो हिनका ओतय प्रायः नहिएँ जकाँ जाइत-अबैत अछि । मुदा एहि बेर भेंट भेला उत्तर ज्ञात भेल जे जल्दिये हिनकर दोसर पोथी हमरालोकनिक समक्ष होयत । एखन एतय हिनकर पाँच टा कविता पढ़ल जा सकैछ ।
1. न'व वसंतक लेल
भाइ, अहाँ आइ धरि
गामक सिमान टपि जेबाक
एकटा व्यर्थ चेष्टा करैत रहलहुँ
महानगरक मोह मे
नचैत मशीन मे
ट्रामक भीड़ मे
काली मंदिर सँ कॉफी हाउस धरिक
कोलाहल मे आ
एकटा इंद्रधनुषी साँझ मे
अपना केँ तकैत रहलहुँ
च'र सँ घर घुमैत
हेंजक हेंज चोंच खोलने चिड़इ
चुनमुन्नी केँ बिसरैत रहलहुँ
अहाँ नदीक दूटा कछेड़ सन
दूटा परस्पर विरोधी वर्गक बीच
एकटा पुल बनल रहब
मुदा अपन हेरायल बाट नहि ताकि सकब
अहाँ ओत' एकटा भुखायल भीड़क
चिचियाइत स्वर भ' सकै छी
अहाँक स्वर सदिखन
दबाइत रहत बूटक स्वर मे
धुआँइत रहत टियर गैस मे
राजमार्गक दुधिया इजोत मे
अहाँ बिसरि गेलहुँ
गामक बीच बाट पर चतरल
एकटा गाछ
बाड़ी मे अनेरुआ जनमल
मिरचैयाक झाड़
अपन आड़ि पर ससरैत शंखडोका
तिजोड़ी मे बन्न होइत औंठा निशान
अहाँ बिसरि गेलहुँ
पोखरिक दाउर भ' गेल लोक
कुहेस मे डूबल सौंसे गाम
आबा जकाँ धधकैत गामक सिमान
भाइ, फेर बेर घुमि आउ
अपन गामक सिमान मे
अपन टूटल मचान मे
गामक एहि आइनिक अंत लेल
एकटा न'व बसन्त लेल ।
2. मरीचिका
हमर देशक संविधान
किछु लोकक
सुविधा लेल बनाओल गेल छैक
आ
जनतंत्र कखनो संसद मे
आ कखनो सड़क पर
खाली कनस्तर जकाँ
गुड़कि रहल छैक ।
तीस बरखक बाद
संसद मे दोसर स्वतंत्रता
घोषित कयल गेल छैक
फेर एक
लाशक अम्बार पर
तबक साटि देल गेल छैक ।
फोटो बदलैक संग
फ्रेम नहि बदलि जाइ छैक
मुखिया बदलि गेला सँ
गाम नहि बदलि जाइ छैक
सरकार बदलला सँ
व्यवस्था नहि बदलि जाइ छैक
एहि संविधान केँ अहाँ
कखन धरि संजोगने रहब
जनतंत्रक जाल कहिया धरि बुनैत रहब
संसद सँ बाहर
आबि जेबाक लाथ
कहिया धरि धरैत रहब
गामक बसात बदलि गेल छैक
पतझड़क बाद
अमलतासक पात बदलि गेल छैक ।
3. संकेत
एना होइत छैक भाइ
हरियरकंच बाध-बोनक
सबटा धानक खखरी भ' जाइत छैक
मेहक चारूकात घुमैत
बड़दक मुँह मे जाबी लगा देल जाइत छैक
ललाट सँ चुबैत घाम
नासिकाग्र धरि अबैत-अबैत सुखा जाइत छैक
ह'रक लागनिक ठेला
बेर-बेर कजरौटी पर पड़ैत छैक
आ
पन्द्रह दिनक अन्हरिया सँ त्रस्त
आकाशक ओरियानी मे
एकटा कचिया हाँसू चमकि उठैत छैक ।
4. वनक श्रृंगार
श्वेत हिरण सन सरपट दौड़ैयै
दिन दुर्निवार
तैयो कुसुमक कली-कली करैयै
वनक श्रृंगार
बहय पछवा आ कि पुरबा
बेमाय हमरे टहकत
दरकत हमरे ठोर
जेना पड़ल हो खेतक बीच दरार
साझी दलान बटल
पड़ल पुरान आँगन मे नव देबाल
नै बनत आब सांगह
हमर घरक....
ई टूटल हथिसार
सगर मोन मे आस्ते-आस्ते
उतरैयै डगमग करैत नाह
हाथ नै पतवार
आँखि मे जंगलक अन्हार
सगरो इजोत
ता’ बिदा होइत छी,
खूजल अछि छोटछीन खिड़की
मुदा अपन घरक निमुन्न अछि केवाड़
के मारल गेल, पकड़ल के गेल
से कह’ आ ने कह’
भोरक अखबार
मुदा सेनुर सँ ढौरल अछि हमर चिनवार
कोइली कुहुकि-कुहुकि कहत
कखन हेतैक भोर आ
कत’-कत’ अछि ऊँच पहाड़
कारी सिलेट पर
लिखल अछि बाल-आखर
जेना सड़क पर सगरो
छिड़िआएल हो सिंगरहार
5. कुहेसल अन्हार
नदीक एक कछेर मे
थमकल नाह तोँ आ
दोसर कछेर पड़ल हम पतवार
हमरा तोरा बीच मे
पसरल अछि कुहेसल अन्हार ।
जतबे लागीच देख’ चाहैत छी
हम अपन दुनू हाथ
ततबे फराइ अइ
जेना हो बरेड़ी आ चिनवार ।
अन्तहीन यात्राक
निस्तब्ध सड़क हम आ
तोँ क्रूर सवार
कतबो ढेहु उठय
नै मेटायल सागरक तल मे
नेह सँ गढ़ल तोहर आकार
नदीक एक कछेर मे
थमकल नाह तोँ आ
दोसर कछेर पड़ल हम पतवार ।
राजमुकुटक उच्चाकांक्षी तोँ
आ हम सिंहासनक पहरेदार
साज ओहिना सजौल अछि
मात्र टूटल अछि संवादक सितार
आसक पलाश हम आ
तोँ उसर पहाड़ ।
ध्यानार्थ : अग्निपुष्प जीक ई फोटो हमरालोकनिक एकटा व्यक्तिगत भेंट-घाँटक क्रम मे हुनकर पटना आवास पर युवा कवि बालमुकुन्द द्वारा लेल गेल अछि |


text:
पटना। देश क अलग-अलग हिस्सा मे ठेका पर भ रहल खेती क फायदा एक देखैत बिहार सरकार सेहो आब एहि मे मुनाफा क फसल काटब चाहैत अछि। एकरा लेल राज्य सरकार आब ठेका पर खेती कए बढ़ावा देबाक रणनीति बनेबा मे जुटल अछि। सरकार आब एकरा लेल निवेशक ताकि रहल अछि।
राज्य क कृषि उत्पादन आयुक्त आ कृषि विभाग क प्रधान सचिव अशोक कुमार सिन्हा कहला- हमर योजना एहि तरीका कए राज्य मे बढ़ावा देबाक अछि। हम एहि मे कोनो तरह क भागीदार नहि बनब मुदा हम किसान क उत्पाद क लेल एकटा सुनिश्चित बाजार मुहैया करेबा लेल प्रयासरत छी। हम हर जिला कए एकटा खास कृषि उत्पाद क क्लस्टर क रूप मे विकसित करै चाहैत छी। मिसाल क तौर पर हम पटना मे पपीता आ फूलों, अरवल मे परवल, वैशाली मे केरा, मुजफ्फरपुर मे लीची, दरभंगा मे आम, मधुबनी मे पान, सीतामढ़ी मे हल्दी, नालंदा मे मशरूम आ पूर्वी चंपारण मे लहसुन क खेती कए बढ़ावा द रहल छी। अगर इ योजना सफल रहल त दो-तीन साल मे किसान एहि फसल क खेती मे विशेषज्ञता हासिल करि लेताह।
राज्य सरकार एहि योजना कए सफल बनेबा लेल आईएल ऐंड एफएस से मदद मंगलक अछि। इ कंपनी पहिने स बिहार सरकार कए खाद्य प्रसंस्करण क्षेत्र क विकास मे मदद करि रहल अछि। कृषि विभाग क अधिकारी क कहब अछि जे राज्य सरकार 21 अगस्त कए पटना मे निवेशक क एकटा सम्मेलन आयोजित करवा रहल अछि। एहि सम्मेलन मे देश भरि स 200 निवेशक हिस्सा लेताह। संगहि राज्य सरकार आब गोदाम आओर प्रोसेसिंग यूनिट क निर्माण पर सेहो जोर द रहल अछि। सरकार भंग भ चुकल बिहार राज्य कृषि उत्पाद विपणन परिषद क जमीन कए सेहो एहि काज लेल देबाक फैसला केलक अछि।


text:
नील पट्टीकेँ क्लीक कए कs ब्लॉगक सदस्य बनल जाउ
जय मिथिला जय मैथिली
रचना मात्र मैथिलीमे आ स्वम् लिखित होबाक चाही। जँ कोनो अन्य रचनाकारक मैथिली रचना प्रकाशित करए चाहै छी तँ मूल रचनाकारक नाम आ अनुमति अवश्य होबाक चाही। बादमे कोनो तरहक बिबाद लेल ई ब्लॉग जिमेदार नहि होएत। बस अहाँकें jnjmanu@gmail.com पर एकटा मेल करैकेँ अछि। हम अहाँकेँ “अहाँक ब्लॉग” पर लेखककेँ रूपमे आमन्त्रित कए देब। अहाँ मेल स्वीकार कएला बाद अपन, कविता, गीत, गजल, कथा, विहनि कथा, आलेख, निबन्ध, समाचार, यात्रासंस्मरण, मुक्तक, छन्दबद्ध रचना, चित्रकारी आदि अपन हाथे स्वं प्रकाशित करए लागब।
गुरुवार, 27 फ़रवरी 2014
रविवार, 23 फ़रवरी 2014
सगर राति दीप जरए , आन्दोलन आ बभनभोज- अतुलेश्वर
शनिवार, 22 फ़रवरी 2014
कथा मिलन सदाय-सगर राति दीप जरय केर 80म गोष्ठी (निर्मलीमे आयोजित)-80म सगर राति दीप जरय'' निर्मलीमे 45 गोट पोथीक लोकार्पण-रिपोर्ट उमेश मण्डल
80म सगर राति दीप जरय'' निर्मलीमे 45 गोट पोथीक लोकार्पण-
बाल निबंध-
1. देवीजी (ज्योती झा चौधरी) कवि राजदेव मण्डल
विविधा-
1. कुरुक्षेत्रम अन्तर्मनक- (गजेन्द्र ठाकुर) डॉ. बचेश्वर झा
शब्द.कोष-
1. अंग्रजी-मैथिली शब्दकोष- (गजेन्द्र ठाकुर) डॉ. रामाशीष सिंह
2. मैथिली-अंग्रेजी शब्दकोष- (गजेन्द्र ठाकुर) डॉ. अशोक अविचल
विहनि कथा संग्रह-
1. बजन्ता-बुझन्ता (जगदीश प्रसाद मण्डाल) अनुमण्डलाधिकारी अरूण कुमार सिंह
2. तरेगन- दोसर संस्करण (जगदीश प्रसाद मण्डल)- विधायक सतीश साह
लघु कथा संग्रह-
1. सखारी-पेटारी (नन्द विलास राय) डॉ. शिवकुमार प्रसाद
2. उलबा चाउर (जगदीश प्रसाद मण्डल) विनोद कुमार ‘विकल’
3. अर्द्धांगिनी (जगदीश प्रसाद मण्डल) दुर्गानन्द मण्डल
4. सतभैंया पोखरि (जगदीश प्रसाद मण्डल) प्रो. जयप्रकाश साह
5. भकमोड़ (जगदीश प्रसाद मण्डल) फागुलाल साहु
दीर्घ कथा संग्रह-
1. शंभुदास (जगदीश प्रसाद मण्डल) सदरे आलम गौहर
कविता संग्रह-
1. बसुन्धरा (राजदेव मण्डल) गजलकार ओम प्रकाश झा
2. राति-दिन (जगदीश प्रसाद मण्डल) रामजी प्रसाद मण्डल
3. रथक चक्का उलटि चलै बाट (रामविलास साहु) नाटककार बेचन ठाकुर
4. निश्तुकी दोसर संस्करण (उमेश मण्डल) जनकवि रामदेव प्रसाद मण्डल ‘झारूदार’
5. इन्द्र्धनुषी अकास (जगदीश प्रसाद मण्डल) पत्रकार राम लखन यादव
6. प्रतीक (मनोज कुमार कर्ण मुन्नाजी) अधिवक्ता वीरेन्द्र कुमार यादव
गजल संग्रह-
1. क्यो जानि नै सकल हमरा (ओम प्रकाश झा) साहित्यकार जगदीश प्रसाद मण्डल
2. माझ आंगनमे कतियाएल छी (मनोज कुमार कर्ण मुन्नाजी) गायक रामविलास यादव
3. मोनक बात (चन्दन कुमार झा) डॉ. शिवकुमार प्रसाद
4. अंशु (अमित मिश्र) कथाकार कपिलेश्वर राउत
गीत संग्रह-
1. गीतांजलि (जगदीश प्रसाद मण्डल) अमीत मिश्र
2. तीन जेठ एगारहम माघ (जगदीश प्रसाद मण्डल) चन्दन कुमार झा
3. सरिता (जगदीश प्रसाद मण्डल) बालमुकुन्द
4. सुखाएल पोखरिक जाइठ (जगदीश प्रसाद मण्डल) बिपीन कुमार कर्ण
5. हमरा बिनु जगत सुन्ना छै (रामदेव प्रसाद मण्डल ‘झारूदार’) अधिवक्ता मनोज कुमार बिहारी
6. क्षणप्रभा- (शिव कुमार झा ‘टिल्लू‘’) राजाराम यादव
अनुवाद साहित्य-
1. पाखलो (उपन्यास (कोंकणीसँ हिन्दी सेवी फर्णांडिस एवं शंभु कुमार सिंह तथा हिन्दीसँ मैथिली शंभु कुमार सिंह- कवि शंभु सौरभ
नाटक-
1. रिहलसल (रवि भूषण पाठक) कवि राम विलास साफी
2. बिसवासघात (बेचन ठाकुर) बाल गोविन्द यादव ‘गोविन्दाचार्य’
3. बाप भेल पित्ती आ अधिकार (बेचन ठाकुर) कवि रामविलास साहु
4. रत्नाकार डकैत (जगदीश प्रसाद मण्डल) किशलय कृष्ण
5. स्वयंवर (जगदीश प्रसाद मण्डल) कवि शंभु सौरभ
6. पंचवटी एकांकी संचयन- (जगदीश प्रसाद मण्डल) उपन्यासकार राजदेव मण्डल
7. कम्प्रोमाइज- (जगदीश प्रसाद मण्डल) कथाकार राम प्रवेश मण्डल
8. झमेलिया बिआह (जगदीश प्रसाद मण्डल) अधिवक्ता वीरेन्द्र् कुमार यादव
उपन्यास
1. हमर टोल (राजदेव मण्डल) कवि हेम नारायण साहु
2. जीवन संघर्ष (दोसर संस्करण) जगदीश प्रसाद मण्डाल) नारायण यादव
3. बड़की बहिन (जगदीश प्रसाद मण्डल) कवि शारदा नन्द सिंह
4. जीवन-मरण (दोसर संस्करण) (जगदीश प्रसाद मण्डल) डाकबाबू छजना
5. नै धाड़ैए (बाल उपन्यास, जगदीश प्रसाद मण्डल) गुरुदयाल भ्रमर
सह्त्रबाढ़नि (ब्रेल लिपि) गजेन्द्र ठाकुर) शिक्षक मनोज कुमार राम
वायोग्राफी-
1. जगदीश प्रसाद मण्डल एकटा वायोग्राफी- (गजेन्द्र ठाकुर) कवि उमेश पासवान
संस्मरण साहित्य-
मध्य प्रदेशक यात्रा (ज्योति झा चौधरी) कथाकार नन्द विलास राय
80म कथा गोष्ठी “कथा मिलन सदाय-सगर राति दीप जरय” निर्मलीमे पठित कथा एवं कथाकारक नाओं-
1. जीवपर दया करी- पल्लवी कुमारी
2. स्पेशल परमीट- ओम प्रकश झा
3. ढेपमारा गोसाँइ- ओम प्रकाश झा
4. ओ स्त्री - सदरे आलम गौहर
5. बाल अधिकार- नारायण झा
6. मांग- अमित मिश्र
7. नवतुरिया- अमित मिश्र
8. जनता लेल- अमित मिश्र
9. थ्रीजी- मुकुन्द मयंक
10. पढ़ाइ आ खेती- बिपीन कुमार कर्ण
11. बदरिया मूसक घर- उमेश पासवान
12. अपन घर- लक्ष्मी दास
13. मित्र- नारायण यादव
14. प्रेम एगो अचम्भा - बाल मुकुन्द पाठक
15. भगवानक पूजा- संजय कुमार मण्डल
16. विपन्नता- पंकज सत्यम
17. गौतमक अहिल्या-- दुखन प्रसाद यादव
18. तरकारीक चोर- ललन कुमार कामत
19. व्यंग्य- मिथिलेश कुमार व्यास
20. खेनिहारक लेखा- चंदन कुमार झा
21. चाहबला- कपिलेश्वर राउत
22. बिलाइ रस्ता काटि देलक- राम विलास साहु
23. भैरवी- रौशन कुमार झा
24. संदेह- शारदा नन्द सिंह
25. अंधविश्वास- शम्भू सौरभ
26. डीजे ट्रोली- बेचन ठाकुर
27. मुखियाजी सँ मंत्री धरि एक्के रंग- दुर्गा नन्द ठाकुर
28. कारागार- किशलय कृष्ण
29. पैघ लोक के?- नन्द विलास राय
30. पेंच-पाँच- शिव कुमार मिश्र
31. महेशबाबूक चौकपर एकदिन- गौड़ी शंकर साह
32. परिवर्त्तन- राजदेव मण्डल
33. एकघाप जमीन- जगदीश प्रसाद मण्डल
34. गइ बुढ़िया हम बड़ बिहर छी- डॉ. शिव कुमार प्रसाद
35. भीखमंगा- डॉ. अशोक अविचल
मिथिलांचलक प्रसिद्ध साहित्यिक मंच “सगर राति दीप जरय” केर 80म आयोजन जे निर्मली (सुपौल)मे स्थानीय कलाकार स्व. मिलन सदाय केर नाओंपर आयोजित छल तइ कथा गोष्ठीमे जे समीक्षक-आलोचक सभ पठित कथापर समीक्षा केने रहथि, आलोचना केने रहथि से सूची निम्न अछि-
डॉ. शिव कुमार प्रसाद
ओम प्रकाश झा
राजदेव मण्डल
जगदीश प्रसाद मण्डल
डॉ. अशोक अविचल
डॉ. रामाशीष सिंह
उमेश पासवान
चन्दन कुमार झा
राम विलास साहु
फागुलाल साहु
पंकज सत्यम्
किशलय कृष्ण
शंभु सौरभ
कपिलेश्वर राउत
बाल गोविन्द यादव गोविन्दाचार्य
वीरेन्द्र कुमार यादव
राम विलास साफी
शिव कुमार मिश्र
दुर्गानन्द मण्डल
नारायण यादव
संजय कुमार मण्डल
राम प्रवेश मण्डल
नारायण यादव
बालमुकुन्द पाठक
बेचन ठाकुर
दुर्गानन्द ठाकुर
शारदा नन्द सिंह
बुधवार, 12 फ़रवरी 2014
अन्हार
@ जगदानन्द झा ‘मनु’
सोमवार, 10 फ़रवरी 2014
चलू मिथिला
बाट जोहै छथि माए मिथिला,
आँचर मे लऽ स्नेहक सनेश।
उजइर पुजइर गेल छै ओकर
सभटा खेत पथार
गाम घर सभ भक्क पड़ल छै
डिबिया बाती नै जरै छै
देख ई दशा
माए मिथिला के फाटै छै कुहेश ।...
जाहि धरा पर बहैत अछि
सात सात धार
आई ओहि धरा के छाती अछि सुखाएल
खाए लेल काइन रहल अछि नेन्ना भुटका
माइर रहल छथि माए मिथिला चित्कार ।
देखू देखू हे मिथिलावाशी केहन आएल काल
देब भूमि तपोभूमि
आई बनल आतंकक अड्डा
जतऽ कहियो पशु पंछियोँ वाचैत छल शास्त्र
आई ओहि धरा सँ सुना रहल अछि बम बारुदक राग ।
हे मैथिल!
दोसरक नगरी रौशन केलौँ
छोइड़ अपन देश
आबो जँ नै आएब मिथिला
तऽ भऽ जाएत मिथिला डीह
कुहैर कुहैर क कहैथ माए मिथिला ई..
चलू चलू यौ मैथिल अपन मिथिला देश
फेर सँ बनेबै ओहने मिथिला
देखतै देश विदेश..जय मिथिला
गुरुवार, 6 फ़रवरी 2014
हकार (ओमप्रकाश झा) ८१म सगर राति दीप जरय कथा गोष्ठीक
८१म सगर राति दीप जरय कथा गोष्ठीक आयोजन देवघरमे २२ मार्च २०१४ शनि दिन भऽ रहल अछि। ई आयोजन देवघरमे बमपास टाउन स्थित "बिजली कोठी" नम्बर ३ मे संध्या ५ बजे सँ २२ मार्च २०१४ केँ शुरू भऽ कऽ २३ मार्चक भोर धरि हएत। अहाँ सभ कथाकार लोकनि सादर आमंत्रित छी।


text:
विराटनगर, ९ अक्टुबर, २०२० । मैथिली जिन्दाबाद!!
प्रदेश १ गठन भेलाक तीन वर्ष बादो प्रांत के नाम कि राखल जाय ताहि विषय मे व्यवस्थापिका संसद एखन धरि अनिश्चित अछि।
मई २, २०१९ मे प्रदेश १ के प्रांतीय सचिव सभासद सब सँ प्रांत के नाम और राजधानी दर्ता करबाक आह्वान केने छलाह। सूचना जारी भेल एक साल बीतलाक बादो धरि प्रांतक नाम और राजधानी केर निर्णय करबाक प्रक्रिया नहि के बराबर बढि सकल अछि। ओ कार्य पूरा हेबाक लेल एखन धरिक गतिविधि बहुत सार्थक प्रमाणित नहि भऽ सकल अछि।
अपन पदभार ग्रहण केला के कनिके दिनक बाद मुख्यमंत्री शेरधन राई घोषणा केने रहथि जे हुनकर सरकार शीघ्र एहि चीज पर ध्यान दैत प्रांतक नाम केर प्रस्ताव राखत। लेकिन कहल अनुसार ओ अपन प्रतिज्ञा एखन धरि पूरा नहि कय सकल छथि। एहि तरहें प्रदेश एवं राजधानीक नाम केर प्रतीक्षाक समय बढैत आम जनता मे असंतोष बढि रहल अछि।
तहिना प्रदेशक कतेको रास मंत्री लोकनि सेहो एहि विषयक निर्णय लेल तारीख तक दय चुकला अछि। मुदा एखन धरि किनको बात यथार्थ मे परिवर्तित नहि भऽ सकल अछि।
प्रदेश सभाक तेसर सत्र मई २०१९ मे विराटनगर केँ प्रदेशक स्थायी मुख्यालय केर रूप मे सदनक दुइ तिहाई बहुमत सँ निर्धारित कयल गेल छल।
प्रांतीय सभा केर पांचम सत्र मे प्रांत केर नाम पर निर्णय करबाक प्राथमिकता रखितो ई मुद्दा ओहि सत्र मे तथा ओकर ऐगलो छठम सत्र यानि ग्रीष्मकालीन सत्र जे जुलाई २०१९ तक चलल ताहू मे तय नहि कयल जा सकल छल। तदोपरान्त प्रदेश सभा मे उपस्थित राजनीतिक दल सभ द्वारा शीतकालीन सत्र जे एहि वर्ष ६ फरवरी २०२० केँ आरम्भ भेल ताहि मे निर्णय लेबाक सहमति बनौने छल। मुदा एक बेर फेर एहि विषय पर निर्णय नहि लेल जा सकल।
मुख्यमंत्री राई कहैत छथि जे राजनीतिक दल सभक मत प्रांतक नामकरण सम्बन्ध मे अलग-अलग अछि। एहि बातक जोखिम अछि जे कोनो एक नाम देला सँ किछु अन्य लोकक भावना केँ ठेस पहुँचि सकैत अछि। चूँकि एतय विभिन्न जाति-जनजाति व आस्थाक लोक रहैत अछि, तेँ हम सब सर्वमान्य नामक प्रस्ताव आनय चाहि रहल छी। हम सब प्रदेश सभाक आगामी सातम सत्र मे नामांकनक निर्णय करबाक लेल कार्यरत छी।
सभाध्यक्ष प्रदीप कुमार भंडारी कहला जे एखन धरि प्रदेश के नाम हेतु कोनो तरह के सहमति नहि भ सकल अछि। नहिये कोनो दल आ नहिये सभासद लोकनि एहि सम्बन्ध मे कोनो सहमति बना सकला अछि।
विभिन्न जाति, धर्म आदिक प्रतिनिधि विभिन्न संस्था द्वारा प्रदेश केर नामक सुझाव सहितक सिफारिस सभामुख समक्ष ज्ञापनपत्र मार्फत राखल गेल अछि, मुदा ई काज विधायिका पर निर्भर करैत अछि जे प्रदेशक नामकरण केना हो।
नेपाल कम्युनिस्ट पार्टी के प्रदेश १- सदस्य प्रांत में ९३ मे स ६७ टा प्राप्त अछि, ओहिना नेपाली कांग्रेस, मुख्य विपक्षी के मात्र २१ सीट प्राप्त भेल अछि। समाजवादी पार्टी नेपाल के तीन सदस्य छथि त राष्ट्रीय प्रजातंत्र पार्टी और संघीय लोकतांत्रिक राष्ट्रीय मंच केँ एक-एक सीट अछि। ओहिना एक गोट स्वतंत्र सीट सेहो अछि।
संविधानक प्रावधान अनुसार दु तिहाई बहुमत सँ प्रदेश के नाम पारित कयल जेबाक अछि। यद्यपि सत्तारूढ पार्टी के दु तिहाई बहुमत भेटल छैक, लेकिन दल के सभासद सब अपने मे अहि प्रसंग मे विभाजित अछि। सत्तारूढ दल केर एक सभासद उमिता विश्वकर्मा कहली जे, “किरात, लिंबुवान, खुंबुवान, कोशी, सागरमाथा, कोशी-किरात वा कोशी-सागरमाथा प्रांत केर नाम रखबाक चाही कि नहि एहि बात मे सांसद सभक मत अपने मे विभाजित छन्हि।”
ओहिना, नेपाली कांग्रेस केर प्रमुख सचेतक केदार कार्की कहैत छथि जे, “प्रांतीय सरकार केँ प्रदेश सभा मे दु तिहाई बहुमत भेटलाक बाद सेहो नाम तय करय मे असफल देखि रहल छी। हुनका सब केँ सहमति मे आबहे टा पड़तनि और नाम निर्णय करहे पड़तनि । नेपाली कांग्रेस प्रदेश सरकार सँ शीतकालीन सत्र केर शुरुआते सँ प्रांत केर नाम रखबाक निर्णय करय लेल आग्रह करैत आबि रहल अछि।” कहैत कार्की अपन कथन प्रस्तुत केने छथि।
एनसीपी के सभासद खिनू लांगबा लिम्बु अनुसार एहि प्रांत केर नाम सब जाति और जनजाति के प्रतिनिधित्व करत। एनसीपी के दोसर सभासद राजेन्द्र राई सेहो लिम्बु स अहि बात पर सहमति जतेलाह। एहि प्रांत केर एहेन नाम हेबाक चाही जे एहि प्रदेश में बसोबास करयवला सब जनता केर पहिचान केँ समग्र रूप सँ संबोधन करय” से राजेन्द्र राई केर कहनाइ छन्हि।
एखन तक नेपाल मे केवल पाँच गोट प्रदेशक नाम – बागमती, गंडकी, करनाली, सुदुरपश्चिम तथा लुम्बिनी प्रदेश केर नाम तय कयल जा सकल अछि। बांकी दुइ प्रदेश – प्रदेश १ आर प्रदेश २ केर नामकरण पर सहमति बनय लेल बाकिये अछि।
(समाचार स्रोतः काठमांडू पोस्ट व अन्य)


text:
दसम वर्षक आरम्भ – दहेज मुक्त मिथिला निर्माणार्थ १० संकल्प
सर्वप्रथम एहि समूह मे सक्रिय समस्त सुसभ्य, सम्भ्रान्त, सौम्य, सुन्दर आ सज्जनवृन्द लोकनि, खासकय मिथिलानी समाजक कतेको जानल-मानल हस्ती लोकनि, अपने सब केँ प्रवीणक प्रणाम!
३ मार्च २०२० – स्थापनाक ९म वर्षगाँठ बीतल। आब दसम वर्ष मे १० नव कार्य लेल सुझाव दी। दहेज मुक्त मिथिला निर्माणार्थ १० टा कार्य जे हम सब विभिन्न स्थान पर पूरा करबाक प्रयास करब, तेकर सूची बनाबी।
नव सदस्य जे ई संकल्प लेने होइ कि ‘हम मांगरूपी दहेज नहि लेब नहि देब, अपन धियापुता मे सेहो नहि लेब नहि देब, एहेन दहेज मांगिकय विवाह कयनिहार ओतय विवाह उत्सव मे सहभागिता सेहो नहि देब’, ओ जरूर जुड़ि सकैत छीः https://www.facebook.com/groups/dahejmuktmithila/
हमर विचार अछि जे निम्न १० काज जरूर हुअय –
१. विभिन्न स्थान पर छोट-छोट कार्यसमूह बनय। व्हाट्सअप ग्रुप बनय। बेसी सँ बेसी लोक जुड़थि। बेसी सँ बेसी वैवाहिक परिचय संकलन हुअय। आपस मे समन्वय करैत सब समूह बीच परिचयक आदान-प्रदान सेहो हुअय।
२. सक्षम सदस्य द्वारा गाम मे एकटा निगरानी समिति गठन करबाक प्रयास कयल जाय। एहि निगरानी समिति मे मुखिया, सरपंच, वार्ड काउन्सिलर, सर्वजातीय-सर्वसामुदायिक सहभागिताक किछेक महिला व पुरुष सदस्य सहितक कार्यदल बनय। समितिक एक गोट संयोजक बनथि। हुनकर नम्बर सार्वजनिक कयल जाय जाहि सँ दहेज सँ जुड़ल कोनो शिकायत अथवा समस्या पर हुनका आवेदन देल जाय आर तदनुसार निगरानी समिति द्वारा समुचित सामाजिक, कानूनी उपचार वास्ते सुझाव आ सहयोग देल जाय। संगहि हरेक निगरानी समिति द्वारा ओहि गाम-पंचायत मे भऽ रहल विवाह केँ सूचीकृत कयल जाय, गुप्तरूप सँ पता कय केँ दहेजक मांग भेलैक वा नहि, तेकरो उल्लेख पंजियन पुस्तिका मे जरूर कयल जाय। एहि तरहें संकलित रिपोर्टक आधार पर दहेज मुक्त विवाह कयनिहार केँ सम्मानित आ दहेजक प्रथा केँ पोषण देनिहार केँ उचित शिक्षा जरूर देल जाय।
३. प्रत्येक सदस्य द्वारा अपना दिश सँ किछु फ्लेक्स बैनर आदि बनबाकय अपन गाम-इलाका मे अवस्थित सार्वजनिक महत्वक स्थान सब पर लगायल जाय। एहि मे ओ लोकनि अपन फोटो सेहो लगाकय ‘निवेदकः …. हुनकर नाम’ लिखि सकैत छथि। संस्थाक नाम मे सन्देश छैक, बाकी संस्था केँ कोनो तरहक श्रेय (क्रेडिट) आदिक जरूरत नहि, सिर्फ अभियान आगू बढय।
क्रमशः….
हरिः हरः!!


text:
निराजन झा, काठमांडु। मैथिली जिन्दाबाद, २९ मार्च, २०१५.
मैथिलीक स्वर्णिम युग मानल जायवला मल्लकालीन राज्य जे काठमांडु राजधानी सँ शासन व्यवस्था चलबैत छल, जिनक राज्य मे मैथिली राजकाजक भाषा छल, लिपि नेवारीक रहितो भाषा मैथिलिये ताहि समय केर सबसँ समृद्ध भाषा मानल जयबाक कारणे तत्कालीन नेपालक राजा मल्ल वंशकेर राज्य मे मैथिली केँ राजभाषाक मान्यता भेटल छल, ताहि युग यानि सत्रहम शताब्दीक निर्मित ‘कृष्ण मन्दिर’ जे ललितपुर (पाटन) मे छल से पिछला शनि दिनक भूकंप मे ध्वस्त भऽ गेल। ओना तऽ आरो जतेक पुरान मन्दिर सब छल सेहो सब ढहि गेल, लेकिन मैथिलीभाषाक धरोहर मानल जायवला ई स्थलक ढहबाक आरो मर्म बढि जाइत अछि।
महिषी (सहरसा) सँ मैथिल अभियानी तथा स्वतंत्र पत्रकार अमित आनन्द आ मिथिलाक अनुपम डेग संस्थाक संस्थापक निराजन झा काल्हि सँ काठमांडू केर यात्रा पर छथि, हिनका लोकनिक मंशा ग्राउन्ड जीरो सँ भूकंपक जायजा लेब, राहत व्यवस्थाक समीक्षा करब आ जनहित मे स्वयंसेवा सेहो प्रदान करब – यैह किछु महत्त्वपूर्ण उद्देश्य सँ आइ भोरे काठमांडु पहुँचलाक बाद पहिल फोटो अपडेट द्वारा जानकारी करौलनि अछि। एतय भोर आ साँझ दुनू समयक आरती विद्यापति रचित कृष्ण स्तुति सँ होइत छल। निराजन अपन अपडेट मे मैथिली लेल एकरा बहुत पैघ क्षति मानैत खेद जतौलनि अछि जे कि आब भविष्य मे फेरो सँ ई परंपराक निर्वाह संभव होयत।


text:
पद्मश्री उषाकिरण किरण खानक मैथिली मे आबय बला आत्मकथा (हमर दिगन्त) क एतय धारावाहिक रूप मे प्रस्तुत करबाक योजना अछि। ताहि क्रम मे आइ पढू:
भाग-1बहुत लंबा छलै रस्ता। लहेरिया सराय सँ बसपर चढि सकरी बहेडा । बीचे मे मणिपद्म जीक गाछ पात फूल जाफरी बला आइ काल्हुक रिसॉर्टनुमा घर पर उतरनै कुशल। बाबूजी लै पॉट मे लीफ टी आ हमरा लै रसगुल्ला जा नै खोआबथि बस रोकने रहथि। तखन सुपौल बस स्टैंड पर उतरी। बासो बाबू , बासो चचा, बासुदेव सहनी लक दक कुरता पायजामा मे ठाढ रहथि। संग मे गाम सँ आयल बहिंचा ( नाव चलेनहार)रहबे करै। अटैची होल्डॉल नेने हुनके घर जकरा आगाँ होमियोपैथिक दवाईक दोकान रहै पहुँची। चाची आ मौसी राहरिक दालि अरबा भात तीमन तरकारी संग भाटा तरल जरूर राखथिन। बाबूजी के भाटा सब रूप मे पसिन्न रहैन्ह। से हमर सासु सदति कहैत रहथिन्ह। बासो बाबूक आँगन मे सब दुद्धा वैष्णव रहै तैं आमिष सुस्वादु भोजन रहै। दही आ मधुर रहबे करै। सुपौल बजारक चंद्रकला बड प्रसिद्ध रहै। खा पी कै नाव पर जाहि मे टप्पर लागल रहै हम सब बैसि जाइ। बासो चचा के बेटी लाडली हमरा लै कानय लागै। कहै कि या त मिनी बहिन रहि जाउक या हमरो नेने चलौ। बड्ड भावुक विदाई होइ।
आधा घंटा नाव चलै कि एकटा कछेर पर करमान लागल लोक रहै ठाढ़। बाबूजी कहथिन — “रजवा आबि गेल बुझाइयै”
हम बाहर निकलि ठाढ़ भै जाइ। नाव कछेर पर लागै। सत्तो कका हलसि कै कोरा उठा लेथि। हम 8-9 बरिस के रही से अपना के पैघ बूझै लागल रही मुदा सत्तो कका लेल धन सन।
“ अबियौ भाईजी, “ बाबूजी के उतरै पडैन्ह। “चलू दलान पर”
“हौ रस्ता चलै छी, बेर भेल जाइ छै।”
“ त जाय के दैयै आइ?”
“एह, जिद नै करहक; ओत्तौ लोक बाट तकैत हेतै।”
“ त, मिनी पर एकर काकी के , बहिन भाई के कोनो अधिकार नै?”— एतेक गप समाप्त होइत होइत दलान आबि जाइ। हमरा आँगन पठा देल जाइ बाबूजी लोकनि दलाने पर चाह जलपान करथि।
सत्तो कका माने बाबू सत्यनारायण सिंह। सब सँ छोट परिवार मे। सब सँ पैघ ठाकुर प्रसाद सिंह , दोसर विंदेश्वरी प्रसाद सिंह 1936 मे एम एल ए भेलाह । बाबूजीक ओएह मित्र। हुनका लाइलाज टी बी भै गेलैन्ह ओ स्वतंत्रता के सूर्य बिनु देखने महाप्रयाण कै गेलाह। तकरा बाद बुच्चन कका बौअन कका तखन सत्तो कका। माँ सभक प्रिय छोटका दियर ; हुनकर विशेष स्थान रहैन्ह परिवार मे। कतेक कहाकहीक बाद फेर नाव पर आबी। रजबाक चौर सँ बहराइत बोआरी खाल अबैत राति भै जाई ; बोआरी खाल सँ बहराय कोसी धार मे नाव खसै तखन बहिंचा सब के चैन होइक। दिशांसक डर रहै इजोरिया में। चारू भर जलामय रहै।चंद्रिका भरल राति रहै , बाबूजी सँ सटल हम डेराइत नै रही; ओना एहन अनुभव पहिल छल।
“ बाबूजी, सप्तर्षि तारा कोन छै?” - हम पुछने रहियैन। ओ खगोल शास्त्रक रसिया रहथि। हमर प्रश्न हुनका पसिन्न पडलैन्ह। तारा सभक ज्ञान दिय’ लागलाह। कनेकालक बाद हम निन्न पड़ि गेल रही। नाव सँ गाम पकरिया पहुँचैत अवश्य भोरुकबा उगल हेतै; हमर निन्न जखन टूटल तखन हम घर मे अपना ओछायन पर रही।
ई हम 1952-53 के गप कहै छी। तखन हम दोसर खेप पकरिया आयल रही। पहिल खेप एक टा पैघ घर आ दलान रहै। अइ बेर दू टा आओर घर रहै। झाँझन के माटि सँ लेबल घर चारि टा चार खढ़ सँ छारल एक टा सुरेबगर भितघर बनै छलै। से इलाका के सेसर मिस्त्री झौली मियाँ बना रहल छलै। हम बहुत ध्यान सँ माटि कादो होइत देखी। हमरा लेल ई नब वस्तु रहै। रजवा के माय के आ बाबूजी के बथान आ खेत देखनिहार सपरिवार पकरिया चल आयल रहै। बाबूजी अपना बगल मे बसा लेलखिन तिलजुगा बान्ह पर। एखनो ओकरा सभक परिवार बसल छैक। हमर संगी भुल्ली करिया कलिया मिनकरिया सब रहबे करै। ओकरा सब संगे धार मे हेलनाइ, आ नाव पर झिझरि खेलेनाई काज रहै।
“ यै मिनी दाई, आब सब गोटा एत्तहि रहबै रजबा नै जेबै “ से कहलकै एगो संगी। हमरा आभास भेल छल तकर। रजबा बिरान भै गेलै से बुझायल रहै। पकरिया गाँव मे दू घर कुजरा, एक मोची , एक कुम्हार , दू घर किसनौत यादव आ एक घर मलाह रहै। ओना गाँव पासवानक रहै। इयैह समीकरण एखनो छै। गाँव लम्बाई में तिलजुगा बान्ह पर बसल रहै। थोडेक खेत रहै बकिये कास पटपटी के जंगल।
गामक सटले बगल मे बनरी ब्रह्मोत्तर उत्तर भर रहै। ओ गाँव एकटा यादव आ समग्र मुसहरक छै । दक्खिन पच्छिम मे सिरनिया आ तकरे बगल मे भलुआहा छलै। सिरनिया यादव के गाँव रहै जाहि मे कुम्हरटोली से रहै। एक टा बलिया के अमीन साहेब सेहो जमीन बंदोबस्त कै रहि गेल छलाह जे राजपूत छलाह। अमीन साहेब के धीया पुता घर मे भनहि भोजपुरी बजैत हेतैन मुदा ओ सब मैथिली भाषी बनि रहल रहथि। भलुआहा मे विशाल कमलदह छलै। हमसब दौगल भागल कमल दह पहुँचि जाइ। दू चारि टा कमलक फूल घीचि ओकर नाल के कायदा सँ तोडि माला बना ली आ भीजल तीतल जखन घर आबी तखन माय सँ मारि खेबे टा कर एक टा हल्लुक चटकन! फ्ॉक बदलल जाइ आ गरम तेल मलि बैसा देल जाइ। हम सब दिनुका सरदियाह लोक। संभवत: साल डेढ सालक रही तखन न्यूमोनिया सँ बाँचल रही। हमरा दुर्गति पर बाबूजी असहज होथि आ दलान दिस चल जाथि मुदा दीदी( बाबूजीक पालनहर) माय के जरूर कथा कहथि।
“एकरा कथी लै दरेग हेतै, चारू धाम छिछिया कै एगो संतान मँगलौं से सोहाइ नै छै। कहू त एकर पीठ चारि बेर गूड़क चेकी लै पुजायल ,तकरा मारि मारि कै गाल लाल कऽ देलक। राक्षसी थिक! हमर दुर्गाक माँगल पोती नै रहतै एकरा लग। “ आ कोरा मे उठा कै अपना कोठरी दिस बढि जाथि। माय सब उपचार कइये देने रहथि। चुप रहथि। ओमहर हमर संगी सब के से दुर्गति एहने होइ।
“ दाई इसकूल सँ अबै नै छै कि ई छौंडी सब हुनका रने बने बौआइ लै जाइ छै। हरसंखनी सब आ तू “ — सबहक माय दादी छौंकी सँ दौडाबय लागै।
हमरा सब लै धन्न सन। दीदी के कोरा में हम मझौलियाक कथा सुनी, बाबा परबाबाक कथा सुनी, दियादी विद्वेषक चरच सुनी जे तखन नै बूझी लेकिन पैघ भेला पर हुनकर कथन कान में गुंजरित हुअए आ हम बूझय लागी।
जन्म लहेरिया सराय मे भेल जे एक टा सरकारी नगर छलै। कलेक्ट्रियेट आ जुडिशियरी के कर्मचारी के नगर। हमरा नजरि फुजलाक बाद खादी भंडार पुस्तक भंडारक नगर आ बजार। पक्का कच्चा तरतीब बला घर रहैक। दरभंगा मेडिकल कॉलेज हॉस्पीटल रहैक रेलवे स्टेशन , बस अड्डा रहै। बाग बगैचा आ क्लब सभक भवन रहै।मेडिकल कॉलेज लग बडका मैदान रहै आ पोलो फिल्ड कहाइ बला पैघ लॉन रहै। से देखिते रही। कॉस्मोपॉलिटन बनावटि रहै। पालन भेल रजवा मे जे पइघ बाबूसाहेब सभक हवेली बला गाम रहै। मुसहरी, धानुक टोल, खतबे टोल रहै। ताहि संह मोची, कुम्हार , मलाह , कमार इत्यादि रहबे करै। पइघ पोखरि आ कइएक टा कुआँ रहै। पनिभरनी एक टा कोनो कुआँ सँ पानि अनै जाहि मे राहरि आ कुर्थीक दालि गलि जाइ। घरे घर छोट सँ पइघ जनी हुक्का पीबथि , पछाति बीडी सेहो धूकथि। गाम मे विपन्न विधवा ब्राह्मणी रहथिन जिनका दू टा बेटी रहनि दैया आ चिन्नी। हमर नाम मिन्नी त ओकर नाम चिन्नी धरेलै। ओ हमर संगी रहै। ओ एक टा शानदार गाँव रहै। पकरिया टोल छलै आ अगल बगल मे सेहो सबटा टोले रहै। हम पटना के एंग्स गर्ल्स स्कूल मे पढैत रही त पटना नगर सेहो देखने रही। पकरिया स्वभावत: झुझुआन लागल। हम जखन बुझलियै जे इयैह स्थाई निवास होअऽ जा रहल छै तखन बड अचरज भेल। यद्यपि कोसीक समटल धार आ क्षितिज विस्तारित खेत, कास पटपटीक ,झौआ , बबूर,साहोरक वन सोहाओन रहै। कासक फुलायल रूप पटपटीक विशेष प्रकारक फूलक उपयोगिता देखि चकुआइत रही। कोन बाटे छुट्टी बीति गेलै से नै बुझायल। हम पटना होस्टल घुरै लै लहेरियासरायक अपन बंगाली टोला बला घर पर आबि गेलौं। ओत्तौ संगी सब उदास रहै । ओकरा सब के बुझा गेल रहै जे हम सब स्थाई रूप सँ गाम मे रहबै। हम सब ओई दुरूह स्थान में अपन वृंदावन बसा लेबै से के जनै छलै? किछुए दिन मे बाबूजी अमृत ज्ञानशाला स्थापित कै, अपन सैयन बीघा जमीन के कास तोड़ा खेत बना लेता आ अपनहिं ट्रैक्टर दुर्घटना मे कालकवलित अल्पायु मे भै जेताह से नहिं जनै छलियै। मुदा हुनका समाधि संग एखनहुँ हमसब ओत्तहि छी। यात्रा अहर्निश जारी छै; समाज अग्रगामी हुअए से विचार यात्रा , सद्य: व्यावहारिक यात्रा चलि रहल छै।
मैथिली आ हिन्दी विख्यात लेखिका श्रीमती उषाकिरण खानक जन्म लहेरियासराय मे 24 -10-1945 क' भेल छलनि | प्राचीन इतिहास एवं पुरातत्व मे एम. ए ., पीएचडीक संग २५ साल तक अध्यापन करय वाली श्रीमती खानक मैथिली मे छह टा उपन्यास, तीन टा कथा-संग्रह, अनेक नाटक, बाल कथा ओ खंडकाव्य प्रकाशित-प्रसंसित छनि । अद्यावधि लेखन मे सक्रिय आ साहित्य अकादेमी पुरस्कार, प्रबोध साहित्य सम्मान, पद्मश्री सम्मान, भारत-भारती सम्मानक अतिरिक्त कतेको सम्मान-पुरस्कार आदि सँ सम्मानित पद्मश्री उषाकिरण खान सम्प्रति पटना मे रहैत छथि | हिनका सँ हिनक फेसबुक (https://www.facebook.com/ushakiran.khan.3) पर सम्पर्क कयल जा सकैछ |


text:
विशिष्ट व्यक्तित्व परिचयः प्रभाकर झा, मिथिला चित्रकार, जितवारपुर, मधुबनी
सर्वविदिते अछि जे मिथिला पेन्टिंग आब वर-कनियांक कोहबर घर आ लोकक घरक भीत पर सँ निकैलकय – अंगनाक अरिपन व अन्य साज-सज्जा सँ निकैलकय संसारक विभिन्न डिजाइन मे बेस उपयोग कैल जा रहल अछि।
एकटा एहने नव प्रयोगक अन्वेषक छथि प्रभाकर झा। मिथिला चित्रकलाक माहिर परिवार केर पुत्र – पूर्वज केँ राजकीय सम्मान सँ सम्मानित होएत देखनिहार प्रभाकर झा जितवारपुर (मधुबनी) गाम सँ अबैत छथि। हिनकर नेतृत्व मे बहुते रास चित्रकार सब देशक विभिन्न भाग मे मिथिला चित्रकलाक छवि ओ छटा सँ लोक सबकेँ साक्षात्कार करबैत छथि।
रंग आ कलाक अनुपम संगम मिथिला पेन्टिंग केर अद्भुत प्रयोग मूर्ति निर्माणक संग पूजा-पंडाल ओ अन्य इन्टेरियर डेकोरेशन मे कएनिहार प्रभाकर हालहि बंगालक विभिन्न शहर मे दुर्गा भगबतीक मूर्ति निर्माण मे कसगर अनुबंध पर कार्य कएलनि। एतय हिनकर नेतृत्व मे कैल गेल किछु कार्यक तस्वीर सब राखल जा रहल अछि। प्रभाकर ऐगला वर्ष मे सेहो अपन कला सँ अनुपम छटा पसारबाक लेल एखनहि सँ अग्रिमे अनुबंधित छथि।
हाल धरि हिनकर कलाक प्रदर्शनी भारतक पैघ-पैघ शहर मे कैल जा चुकल अछि। हिनकर इच्छा छन्हि जे काठमांडु जे नेपालक राजधानी अछि ओत्तहु ई अपन कला प्रदर्शनी लगाबैथ। मैथिली जिन्दाबाद पर हालहि प्रकाशित मिथिला चित्रकलाक सुप्रसिद्ध स्टार एस. सी. सुमन केर १५म एकल प्रदर्शनीक समाचार सँ अवगत भेलाक बाद ई अपनो विषय मे विस्तृत जानकारी दैत अपन समाचार एतय प्रकाशित करबाक अनुरोध केलैन अछि।
प्रभाकर जानकारी दैत कहैत छथि जे सब काज हम दुर्गा पूजा मे केलौं से फोटो उपलब्ध करा रहल छी, ई सबटा हमर अपन परिकल्पना आर अपन अलग सोच थीक। हमर दादी राजकीय सम्मान सँ सम्मानित भेलीह, राज्य आ राष्ट्र स्तर पर हुनका सम्मान भेटलनि। मिथिला पेन्टिंग हमर जन्मजात गुण मे शामिल अछि। हमर कलाक प्रदर्शनी हम काठमांडु मे सेहो लगाबय चाहैत छी।


text:
साहित्यक बारे मे गपसप करैत ओ ततेक अक्खड़ आ रगड़ी भूमिका मे रहल करथि आ तेना हल्ला क' क' बाजथि जे कतोक बेर ताहि दिन मे हमरा ई ख्याल आएल हैत जे बालापन कि तरुणाइ मे हिनका बात कें साइत क्यो मोजर नै दैत छल होयत, तकर ई कंप्लेक्स थिक। राजनीतिशास्त्रक ओ विधिवत अध्ययन केने छलाह आ हुनकर सोच रहनि जे राजनीतिक रूप सं सचेत हरेक लोक कें अपन समानसोची लोक सभक गुट तैयार करबाक चाही, कोनो तथ्य कें ढकरि क'(विथ ए बैंग) कहबाक चाही। मैथिली गतिविधि मे जहिया ओ सर्वाधिक सक्रिय रहथि, अस्सीक दशक मे, अद्भुत छल मैथिली साहित्यिक पर्यावरण पर हुनकर पकड़ जे हुनका इग्नोर क' क', भने ओ कोन्नहु मंच हो, कोन्नहु विचारधाराक, किछु नहि कयल जा सकैत छल। ताहि पर सं हुनकर मान्यता रहनि जे मंच चाहे विरोधिए लोकनिक किएक ने हो, अपन बात जरूर कहबाक चाही, कारण एक्को टा क्यो श्रोता जं उचित विचार बला भेटि गेला तं बूझल जाय जे हमर एक समांग बढ़ला।
बाद मे हुनकर एकक बाद एक अनेक पुस्तक आएल। ई पुस्तक सब अपन व्याख्या-विश्लेषण मे दूटूक तं छलहे, स्वर मे सकारात्मक आ प्रभाव मे नवोन्मेषी सेहो छल। अपन लेख सभक अनेक संकलन ओ प्रकाशित करौलनि। विविधविषयी सं ल' क' एकविधानिष्ठ धरि। ओकर कालावधि सेहो बहुत व्यापक। ज्योतिश्वर-विद्यापति सं ल' क' एकैसम सदी मे सद्य: लिखल जाइत साहित्य धरिक ओ सोह लेलनि। हजार बरख मे चतरल-पसरल मैथिली साहित्यक सीमांकन करबाक हुनकर दृष्टि कतेक फरिच्छ छल से देखल तं एहि समस्त ठाम जा सकैत अछि, मुदा एकर मर्म बुझबाक लेल पुस्तक रूप मे लिखल हुनकर दूटा कृतिक विषये कें बूझि लेब सेहो कम पर्याप्त नहि होयत। हुनकर एकटा पुस्तक डाकवचन पर अछि। ई मैथिल रचनाशीलताक प्राचीनतम स्रोतक विषय मे अछि। आमजनक संवेदना, आमजनक भाषा, आमजनक बेगरता, एतय धरि कि रचनाशीलता सेहो आमजनेक। अपन दोसर पुस्तक ओ यात्री जीक उपन्यास 'बलचनमा' पर लिखलनि। ई मैथिल रचनाशीलताक उत्तर सीमा छल, जतय सं हम सब अपन साहित्य कें समकालीन साहित्य कहैत छिऐक। ई काल खासमखास ओ काल थिक जकर असर आ नुकसान सं हमर सभक वर्तमान ने मात्र प्रभावित अछि , कहबाक चाही जे गहमागट्ट डूबल अछि। एहू ठाम वैह सब बात। आमजनक संवेदना, आमजनक भाषा, आमजनक बेगरता, एतय धरि जे रचनाशीलता सेहो आमेजनक। जननिहार लोक सब ई बात जनैत छथि जे यात्री जी ई उपन्यास 'शूद्र मैथिली' मे लिखने छला। जे मिथिला एकैसम सदीक एहि दोसर दशक मे आबियो क' सुभाष चंद्र यादवक 'गुलो' कें बरदास्त करबा योग्य नहि भ' सकल अछि, ओ सत्तर बरख पहिने पचासक दशक मे कतय छल होयत, सहजे अनुमान क' सकै छी। मुदा मोहन भारद्वाज अपन सर्वश्रेष्ठ लेखन ओही उपन्यास कें समर्पित कयलनि।
हुनकर आलोचना-यात्रा ठीक ओहिना शुरू भेल छल जेना कोनो आन आलोचकक शुरू होइत छैक। कथा-कहानी तं सुरुहे मे छूटि गेलनि। सुरुहे मे ओ अपन आत्मविस्तार कें प्राप्त कयलनि आ आनक लिखल वस्तु कें मोजर देबाक उदारता विकसित कयलनि। एक गंभीर आलोचनात्मक प्रयत्न अपना रचनाक स्थान पर आनक रचना कें वरीयता देबाक उपक्रम थिक। ई सर्वजानित बात थिक जे एक कविक तुलना मे एक आलोचकक काज बेसी भारी आ जटिल होइत छैक। मुदा, मैथिलीक पर्यावरण एहन रहल जतय आलोचकक लेल कोनो सम्मानजनक स्थान कहियो नहि रहलैक। जखन क्यो मैथिली आलोचनाक अखाड़ा मे उतरैत अछि तं कमोबेस ई अवधारिये क' उतरैत अछि जे ओकर काजक मूल्यांकनक कोनो निकष समाज लग नहि छैक, आ तें सम्मानो नहि छैक। मोहन भारद्वाज सब दिन एकतरफा चललाह। कोनो रचनाकार कें मूल्यांकित करबाक हुनकर निकष बहुत कठोर छलनि, ई बात सब क्यो जनैत छी। ओहिठाम मायानंद मिश्र आ जीवकान्तक लेल सेहो पासमार्क प्राप्त करब एक कठिन बात छल। मुदा, हुनकर दोसर पक्ष सेहो हमरा लोकनि नीक जकां जनैत छी। नवपीढ़ीक जे क्यो युवा हुनका संपर्क मे अयलनि, ओकरा ओ आंखि-पांखि देबाक जतन कयलनि, आगूक रस्ता बतौलनि, हरेक नीक-अधला प्रसंग मे ओकरा संग ठाढ़ भेला। हुनका लग देस-विदेसक मैथिली अध्येता सभक पहुंचब तते निरंतरतापूर्ण छल जे हुनकर शत्रु लोकनि हुनकर आवास कें 'अकालतख्त' कहल करथि।
समकालीन साहित्यक आलोचना सं होइत ओ मैथिली साहित्यक पृ्ष्ठभूमि कें अनावृत्त करबाक दिशा मे बढ़ला। ओ बारंबार कहल करथि जे आजुक साहित्य कें परखबाक लेल अतीत आ परंपराक ठीक ठीक ज्ञान होयब जरूरी अछि। ई कतेक जरूरी बात छल, से मर्म कें बुझनिहार लोक अख्यास क' सकैत छथि। डाक आ यात्रीक बाद जे काज हुनका सब सं जरूरी लगैत छलनि से छला विद्यापति। ओ विद्यापति पर एक मुकम्मल किताब लिखय चाहैत रहथि। झंझटि ई जे एसकर विद्यापति पर एखन धरि कम सं कम पचीस हजार पृष्ठक आलोचना-साहित्य लिखल जा चुकल अछि। ई बात भिन्न जे एहि मे सं सब सं बेसी पृ्ष्ठ बंगला मे छैक आ सब सं कम मैथिली मे। मुदा तैयो एसकर रमानाथ झा पांच सय पेज विद्यापति पर लिखने छथिन। मुदा मोहन भारद्वाजक कहब छलनि जे विद्यापतिक ठीक ठीक मूल्यांकन एखनो धरि नहि भ' सकलनि अछि। एकटा खिस्सा ओ सुनाबथि जे कोना एक बेर सुरेन्द्र झा सुमन हुनका जखन पुछने रहथिन जे आइकालि की लिखि रहल छी आ ओ बतौने रहथिन जे विद्यापति पर लिखि रहल छी, तं सुमन जी कोना आश्चर्यसागर मे निमग्न भ' गेल छला जे यौ, विद्यापति पर आब की लिखि रहल छी? कहब जरूरी नहि जे हुनकर काजक महत्व सभक बुते, मने आचार्यो लोकनिक बुते बूझब आसान नहि छल। हुनकर भविष्यदृष्टि बहुत पुख्ता छलनि। एहि तरहक काज मानू ओ अनागत कालक लेल क' रहल छला। भविष्यक पीढ़ी कें विद्यापति कें, वा कि जीवजगतक कोनो आन विषयवस्तु कें कोना क' बुझबाक चाही, हुनकर ध्यान सदति एहि बात पर रहैत छलनि। अस्तु। विद्यापति पर अपन किताब ओ पूरा नहि क' सकला मुदा जतबे लिखि सकला से पछिला लिखलाहा पर कतेक भारी अछि तकर पता हमरा लोकनि युवा विद्वान लोकनिक आंखि मे पाबि सकैत छी। आंखिये टा मे किएक, आब तं ओकर लिखित रूप सेहो आबय लागल अछि। अरविंद कुमार मिश्रक पुस्तिका कें एकर एक दृष्टान्त मानबाक चाही।
मोहन भारद्वाजक आलोचना-कर्मक महत्व कें बुझबाक लेल हमरा लोकनि कें मैथिली आलोचनाक इतिहास दिस एक नजरि देखय पड़त। परंपरागत रूप सं जकरा हमरा लोकनि मैथिली काव्यशास्त्र कहैत छिऐक, नहि बिसरबाक चाही जे असल मे ओ संस्कृत काव्यशास्त्र छिऐक। संस्कृतो मे कालान्तर मे गति-प्रगति भेने आलोचनाक अनेक संप्रदाय चलन मे आएल। मुदा एतय से सब नहि, प्राचीनतम जे रससम्प्रदाय छैक, तकरे सीमा मे मैथिली काव्यशास्त्र आबद्ध रहल। छव सय बरख पहिने विद्यापति कें चेतना भेल छलनि जे 'सक्कअ वाणी बहुअ न भावइ' मुदा आधुनिक युग मे आबि हमरा लोकनि ततेक दमित सीदित परबुद्धी बनल रहलहुं जे कहल 'भाषा सौन्दर्यक गति न आन', संस्कृतक शरणापन्न भेने विना मैथिली भाषाक कोनो आन गति नहि छैक। आचार्य रमानाथ झा आलोचना-समीक्षा पर एकाग्र भेला तं हुनक ध्यान मैथिली काव्यशास्त्रक एहि अपंगता दिस गेलनि आ एकर भरपाइ करबाक लेल अपना युगक श्रेष्ठ पाश्चात्य आलोचना-सिद्धान्त, जकर उद्भावक आ प्रतिष्ठाता टी एस इलियट छला, कें अपन कसौटी बनौलनि। तहिया सं आइधरि अंग्रेजीदां मैथिली आलोचना कें हमरा लोकनि ओत्तहि ठमकल देखि सकैत छी। अद्यतन उदाहरण ललितेश मिश्र छथि। एहि सिद्धान्तक आधार पर रमानाथ बाबू ई तं जरूर केलनि जे कविक व्यक्तित्व कें उद्घाटित केलनि जाहि सं कविताक मूल भाव स्फुट भेल, मुदा दू कारण भेल जे इहो सिद्धान्त मैथिली आलोचनाक सिद्धान्त नहि बनि सकल। इलियट अपन समकाल कें उद्घाटित करबाक लेल एकर प्रवर्तन कयने छला मुदा रमानाथ बाबू अपन अतीत कें सोझरेबाक लेल एकर प्रयोग कयलनि। हरेक प्रयोग अपना संग अपन सीमा सेहो नुकौने रहैत अछि। से हमरा लोकनि देखल जे अतीत कें सोझरेबा मे सफल रहलाक बादो ओ अपन समकाल कें स्फुट करबा मे असफल रहि गेला। एकर प्रमुख कारण छल जे संस्कारवश ओ अपने रुचि कें अंतिम प्रमाण मानि लेलनि, जखन कि हुनक पक्षपात अतीतक प्रति छलनि। दोसर जे कविताक समीक्षाक लेल तं ई सिद्धान्त ठीक छल कारण एही बेगरता कें ध्यान मे रखैत एकर प्रवर्तन भेल छल मुदा आन आन विधा जेना कथा, उपन्यास आदिक लेल ई अपर्याप्त साबित भेल। तहिना, कविव्यक्तित्वक स्फुटन लेल तं ई सक्षम छल मुदा पाठाधारित विवेचना एकरा बुतें कदाचित संभव नहि छलैक।
कुलानंद मिश्र मैथिली आलोचना कें मार्क्सवादी नजरिया प्रदान कयलनि आ अपन अनेक लेख द्वारा एकर प्रतिष्ठापन कयलनि। रचनाक भौतिकतावादी पृष्ठभूमिक विश्वसनीय विश्लेषण तं हुनकर लेखन मे अवश्य आएल आ एहि आधारक पर्याप्त पुष्टि सेहो जे कोना एक रचनाकार अपन समाजार्थिक परिस्थितिक उपजा होइत अछि, से वस्तु स्वयं मोहन भारद्वाजक लेखन मे सेहो पूरा स्पष्टताक संग आएल। मुदा, मैथिलीक मार्क्सवादी आलोचनाक ई विकट सीमा रहल जे ई अपन सैद्धान्तिकी नहि तैयार क' सकल। तें हमरा लोकनि देखब जे मैथिलीक मार्क्सवादी आलोचना मे पहिने तं सैद्धान्तिकीक पैघ-पैघ देशी-विदेशी उद्धरण रहैत अछि जकर कोनो सम्बन्ध मिथिला वा मैथिली सं सामान्यत: नहि रहैछ आ ने ओ मिथिलाक ऐतिहासिक वा समाजार्थिक पृष्ठभूमि कें खोलबा मे किछु मददगार भ' पबैछ।
मोहन भारद्वाजक आलोचनाक महत्व एही ठाम आबि क' हमरा लोकनि बूझि सकैत छी। मैथिलीक मार्क्सवादी आलोचना मे जे सैद्धान्तिकीक फांक रहैक तकरा ओ मिथिला-विमर्श ल' क' भरलनि आ से करबाक क्रम मे मिथिलाक जन इतिहास, लोकपरंपरा, प्राचीन प्रगतिशील लेखन, लोकवादी परंपरित व्यवहार आदि कें आलोचनाक मुख्यधारा मे आनि प्रतिष्ठित कयलनि। कहब आवश्यक नहि जे ई सब उपक्रम मैथिलीक ऐतिहासिक-समाजशास्त्रीय आलोचना-पद्धतिक विकास लेल उठाओल पहिल सुनिश्चित डेग छल। 1995 मे ओ 'अनवरत' नाम सं अपन आलोचनात्मक लेख सभक पहिल संकलन प्रकाशित करौलनि। ओहू संकलन मे हमरा लोकनि हुनकर एहि अभिनव दृष्टिक झलकी पाबि सकैत छी। जेना जेना ओ अगिला संकलन सभक प्रकाशन करबैत गेला उत्तरोत्तर हुनकर दृष्टि स्फीत आ समावेशी होइत गेलनि। एतय धरि जे निधनक एके वर्ष पूर्व अपन पचहत्तरिम जन्मदिन पर जे पुस्तक ओ लोकार्पित कयलनि, से स्वयं मैथिली आलोचनाक हालसूरति आ भवितव्य पर केन्द्रित छल आ ताहि मे एक वस्तुनिष्ठ साहित्यविमर्शक सुचिन्ता अन्तर्ग्रथित रहैक।
आलोचनाक भाषा एक भिन्न पक्ष थिक जाहि मे मोहन भारद्वाजक कयल काज हमरा लोकनि कें गौरवान्वित करैत अछि। सब गोटे अवगत छी जे मानक भाषाक सम्बन्ध मे रमानाथ झाक अपन आग्रह रहनि। ई आग्रह ताहिखन तं अत्यधिक प्रबल भ' जाइत छल जखन ओ आलोचना लिखथि। अपन कैक लेख मे तं ओ विधिपूर्वक ई व्यवस्था देने छलाह जे आलोचना जखन कखनहु लिखल जाय निश्चित रूप सं अपन विहित भाषा आ शैलिये मे लिखल जाय। हुनक ई सिद्धान्त वचन कतेक प्रभावकारी भेल तकर पता हम सब एक एही उदाहरण सं पाबि सकैत छी जे जे कुलानंद मिश्र रमानाथ बाबूक आलोचना-सिद्धान्त सं पूरे अलग होइत एक प्रतिरूप रचि देबा मे सफल भेला, हुनको बुतें हुनक एहि विहित भाषा आ शैलीक अनुशासन कें तोड़ब संभव नहि भ' सकल छल। ई काज मोहन भारद्वाज क' सकला, से कदाचित मैथिली साहित्य कें देल गेल हुनक सब सं पैघ अवदान थिक। पहिने जे आलोचना विहित शैली मे होयबाक कारण पूर्वबोधापेक्षी छल, मने ओकरा नीक जकां बुझबाक लेल पंडित विद्वाने लोक सक्षम भ' सकैत छला, आब से आलोचना साधारणो पाठक अपन यथालब्ध बोधक संग बुझबा मे समर्थ भ' गेल। मुदा जं ई कही जे सामान्य जनक भाषा मे आलोचना कें प्रस्तुत क' सकब कोनो सामान्य काज थिक जकरा क्यो बुद्धिमान व्यक्ति अभ्यास सं सिद्ध क' सकैत अछि, तं सेहो कहब गलत होयत कारण भीतरक अन्तर्वस्तु मे जा धरि स्पष्टता आ पारदर्शिता नहि रहतैक केवल बाहरी भाषा मे ओकरा व्यक्त क' लेब एक प्राणहीन कवायद मात्र भ' क' रहि जायत। एकरा लेल समाज संग, इतिहास आ आर्थिकीक संग जे चयन-विवेक, अवगति आ आपकता चाही तकरा साधबाक लेल कोनो लेखक कें ओहिना अपन जीवन जीवन समर्पित करय पड़ि सकैत छनि जेना मोहन भारद्वाज कयलनि। एकर कोनो शार्टकट होयब संभावित नहि अछि। कहियो भैयो नहि सकैत अछि।
आइ जखन ओ हमरा लोकनिक बीच सं परोक्ष भ' गेलाह अछि, हुनकर अनुपस्थिति एक एक मैथिली अध्येताक हृदय सालैत अछि। मानू तं हुनकर उपस्थिति पर हुनकर अनुपस्थिति भारी पड़ि रहल अछि। हमर ख्याल अछि, जेना जेना मैथिली विषयक अध्ययन मे परिपक्वता आ वस्तुपरकता अबैत जयतैक, हुनकर कद आरो आर विराट होइत जायत।
__________________________________________


text:
बिहार विधानसभा चुनाव कें ल’ 23 अक्टूबर कें प्रधानमंत्री नरेंद्र मोदी बिहार मे तीनटा चुनावी सभा कें संबोधित करता। अहि दौरान ओ बिहार मे लगभग सवा सात घंटा रहता। भागलपुर संगहि गया आ सासाराम मे सेहो ओ सभा कें संबोधित करता। अहि दौरान आतंकी संगठन आ नक्सलि सं हुनक सुरक्षाक खतरा कें देखैत पुलिस मुख्यालय सं आईजी (सुरक्षा) तीन जिलाक डीएम आ एसपी कें अलावा अन्य वरीय अधिकारि कें अलर्ट कयल गेल अछि।
प्रधानमंत्री कें सुरक्षा कें ल’ तैयारी शुरू भ’ गेल अछि। पुलिस मुख्यालय सं आईजी (सुरक्षा) संबंधित जिलाक अलर्ट करैत आतंकी संगठन आ नक्सलि सं पीएम कें सुरक्षाक खतरा बतबैत कड़ा नजर रखय लेल कहल गेल अछि।
तीन जगह पर 45-45 मिनट चुनावी सभा कें संबोधित करता प्रधानमंत्री
प्रधानमंत्री 23 अक्टूबर कें भोरे लगभग साढ़े नौ बजे गया पहुंचता। ओतय सं सासाराम कें लेल प्रस्थान करता। सासाराम मे लगभग साढ़े दस बजे सं हुनक संबोधन शुरू होयत जे 45 मिनट कें होयत। ओतय सं गया कें लेल प्रस्थान करता। गया मे दुपहर लगभग सवा बारह बजे सं एक बजे धरी ओ चुनावी सभा कें संबोधित करता। गया मे चुनावी सभा कें संबोधित केलक बाद ओ भागलपुर कें लेल प्रस्थान हेता। ओ दुपहर लगभग ढाई बजे भागलपुर हवाई अड्डा परिसर पहुंचता। दुपहर 2.40 सं 3.25 धरी ओ अतय चुनावी सभा कें संबोधित करता। अतय सं गया कें लेल प्रस्थान हेता आ गया सं साझ 4.55 बजे दिल्ली कें लेल निकलता।
कार्यक्रम स्थलआ हेलीपैड केर सुरक्षा कें आईपीएस तैनात
प्रधानमंत्री कें भागलपुर, सासाराम आ गया मे होबय वला चुनावी सभा मे हुनक हेलीपैड आ आसपास एडवांस सिक्योरिटी लायजनिंग (एएसएल) कें लेल तीन आईपीएस अधिकारि कें प्रतिनियुक्ति पुलिस मुख्यालय केने अछि। भागलपुर मे आईपीएस पंकज राज, गया मे आईपीएस संजय कुमार सिंहआ सासाराम मे आईपीएस आदित्य राज कें प्रतिनियुक्ति कयल गेल अछि।
सुरक्षा पूर्ण तरहे सं चाक-चौबंद रहत। रैबदिन सभास्थलक जायजा लेल गेल अछि। कार्यक्रम कें आयोजक सुरक्षा आ कोविड-19 कें ल’ गाइडलाइन कें पूर्ण तरहे सं पालन करबाक कहल गेल अछि। पुलिस पदाधिकारि कें कार्यभार देल गेल अछि।